KENKAN WƆ Afrikaans Albanian American Sign Language Amharic Arabic Armenian Aymara Azerbaijani Azerbaijani (Cyrillic) Bislama Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italian Sign Language Japanese Japanese Sign Language Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Maltese Myanmar Ngabere Norwegian Nzema Oromo Polish Portuguese Quechua (Bolivia) Romanian Russian Russian Sign Language Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Tswana Turkish Twi Ukrainian Uruund Vietnamese Xhosa Yoruba Zulu\n“Ɛyɛɛ me sɛ mifi sorosoro abɛhwe fam. Ná nneɛma rekɔ so kama, nanso biribiara gye gui prɛko pɛ.”—MARK, * wagyae aware bɛyɛ afe ni.\n“Me kunu kɔfaa ɔbea bi a ɔne yɛn babea bɔ tipɛn. Bere a yegyaee aware no, nea na eye wɔ ho ara ne sɛ na mente ne koko bɔne no ho bio, nanso metee nka sɛ wabrɛ me ase na mfaso biara nni me so.”—EMMELINE, wagyae aware bɛyɛ mfe 17 ni.\nEbinom gyae aware a, wɔhwɛ kwan sɛ nneɛma bɛkɔ yiye ama wɔn. Ebinom nso nyae a, anka aware no angu, nanso wɔrentumi nhyɛ wɔn hokafo no sɛ ɔntena. Ne nyinaa mu no, wɔn a wogyae aware no, wɔn mu dodow no ara hu sɛ awaregyae akyi no, nneɛma nkɔ sɛnea wɔhwɛɛ kwan no. Sɛ nnansa yi ara na woregyae aware a, ebia woahu sɛ ade biako a ɛhyɛ ahometew paa wɔ wiase ne sɛ w’aware begu. Nea edi so yi yɛ afotu pa a efi Bible mu, na sɛ wokenkan a, ɛbɛboa wo ama woatumi agyina ɔhaw a awaregyae de ba no ano.\nƆHAW 1: AHOMETEW NE ADWENNWENE.\nSikasɛm, abatete ne ankonamyɛ betumi akɔfa adwennwene kɛse abɛto wo so. Adwene ho nimdefo Judith Wallerstein a wafi mu no hui sɛ ebinom a wɔagyae aware mfe pii ni no, wɔda so ara te nka sɛ wɔn ahokafo de wɔn asim na wɔato wɔn paahwii. Wɔka sɛ “wiase nyɛ dɛ; ɛyɛ abasamtu ne ankonamyɛ nko ara.”\nNea afi wo nsa no, ɛyɛ ne kwan so sɛ wubedi ho awerɛhow. Ɛwom ara a, wobɛkae nneɛma bi a na wo ne wo hokafo no yɛ bom. Sɛ na aware a agu no yɛ aware bɔne mpo a, ebia ɛbɛyɛ wo yaw sɛ woannya anigye a na w’ani da so wɔ aware mu no. (Mmebusɛm 5:18) “Benabɔ wɔ ne bere,” enti ɛmma ɛnnyɛ wo aniwu sɛ wubedi awerɛhow.—Ɔsɛnkafo 3:1, 4.\nƐyɛ a ntew wo ho. Mfomso nnim sɛ wubedi awerɛhow, nanso wotew wo ho kyɛ pii a, ɛremmoa. (Mmebusɛm 18:1) Sɛ wo ne wo nnamfo rebɔ nkɔmmɔ a, hwɛ wo kasa yiye, efisɛ sɛ wotaa keka wo hokafo a wo ne no agyae no ho nsɛm na sɛ ɛyɛ nokware mpo a, ebetumi apam nkurɔfo afi wo ho. Awaregyae akyi pɛɛ no, sɛ ehia sɛ wusi gyinae kɛse bi a, susuw ho kyerɛ obi a ɔbɛka nokware akyerɛ wo.\nMa w’akwahosan ho nhia wo. Awaregyae ho adwennwene taa kɔfa yare ba; ebi ne mogya mmoroso ne asoroben. Hwɛ w’adidi yiye, teɛteɛ w’apɔw mu, na nya bere da.—Efesofo 5:29.\nBiribiara a w’ani bɔ so a ɛma wo hokafo a wo ne no agyae no ho abufuw ba wo mu no, yi fi hɔ; ɛne biribiara a wunhia. Nanso nkrataa a ɛho hia de, ntow ngu. Sɛ nneɛma bi te sɛ mo ayeforo mfonini ma wudi awerɛhow a, boaboa ano sie ma wo mma.\nMma adwennwene hunu nnhyɛ wo so. Olga kunu kɔfaa ɔbea foforo ma ogyaee no. N’asɛm ne sɛ: “Ná metaa bisa me ho sɛ, ‘Dɛn koraa na ɔbea no de kyɛn me?’” Nanso akyiri yi Olga hui sɛ, sɛ ɔtaa dwen saa nneɛma no ho de haw ne ho a, nea ɛde ba ara ne “honhom a ɛyare.”—Mmebusɛm 18:14.\nNnipa pii abehu sɛ, sɛ nsɛm pii ba wɔn tirim na sɛ wɔkyerɛkyerɛw a, ɛboa wɔn ma wɔte nneɛma bi ase yiye na ɛmma adwennwene nhyɛ wɔn so. Sɛ wo nso wokyerɛkyerɛw wo de a, hwɛ sɛ wubehu nneɛma a ɛho nhia no, na bɔ mmɔden pɛ nneɛma pa hyɛ anan. (Efesofo 4:23) Ma yɛnhwɛ nhwɛso abien yi:\nAdwene a ɛmmoa wo: Me ara na meyɛ maa me hokafo fii m’akyi.\nFoforo a ɛbɛboa wo: Mfomso a ɛwɔ me ho no nkyerɛ sɛ ɛsɛ sɛ me hokafo fi m’akyi.\nAdwene a ɛmmoa wo: Matena saa barima yi ho asɛe me ho kwa.\nFoforo a ɛbɛboa wo: Ɛsɛ sɛ mema nea atwam no twam kɔ na mehwɛ m’anim bɔ me bra; ɛno na ɛbɛboa me.\nNtietie nkurɔfo ano. Wo nnamfo ne w’abusuafo a wɔpɛ w’asɛm betumi akeka nsɛm a ɛwom ne nea ennim nyinaa ma ayɛ wo yaw. Ebinom betumi aka nsɛm bi te sɛ: ‘Ɔbea no koraa, ɛnyɛ ne so barima ne wo.’ Ebinom nso betumi aka sɛ ‘Onyankopɔn kyi awaregu.’ * Ntease wom sɛ Bible tu yɛn fo sɛ: “Mfa wo koma nni nsɛm a nnipa ka nyinaa akyi.” (Ɔsɛnkafo 7:21) Martina a ɔne ne kunu agyae aware mfe abien ni no kae sɛ: “Memfa m’adwene nkɔ nsɛm a ɛyɛ yaw so; mmom mebɔ mmɔden hu nneɛma sɛnea Onyankopɔn hu no. N’adwene korɔn sen yɛn adwene.”—Yesaia 55:8, 9.\nBɔ Onyankopɔn mpae. Ɔhyɛ n’asomfo nyinaa nkuran sɛ, ‘wɔnto wɔn dadwen nyinaa ngu ne so.’ Sɛ dadwen kɛse bi bɛtɔ wɔn so a, saa bere no paa na ɛsɛ sɛ wɔde saa asɛm no yɛ adwuma.—1 Petro 5:7.\nSƆ EYI HWƐ: Kyerɛkyerɛw Bible mu nsɛm a wugye di sɛ ɛbɛboa wo na fa bɔ baabi a wubehu no ntɛm. Bible mu nsɛm a yɛaka ho asɛm dedaw no da nkyɛn a, nnipa pii a wɔn aware agu ahu sɛ nea ɛwɔ ase ha yi nso betumi aboa wɔn: Dwom 27:10; 34:18; Yesaia 41:10; ne Romafo 8:38, 39.\nSɛ ɛto nea ɛyɛ den a, hwehwɛ mmoa fi Onyankopɔn Asɛm mu\nƆHAW 2: WO NE WO HOKAFO DEDAW NO NTAM.\nJuliana a ɔne ne kunu tenaa mfe 11 no ka sɛ: “Mepaa me kunu kyɛw sɛ mma onnnyaa me. Nanso, ɔkɔe, na ɛmaa me bo fuw ɔne ɔbea a ɔne no kɔtenae no paa.” Nnipa a wɔn aware gu no, wɔn mu bebree bo tumi fuw wɔn hokafo dedaw no mfe pii. Nanso sɛ mma wɔ wɔn ntam a, wɔn mma no nti, ɛyɛ dɛn ara a, wɔne wɔn hokafo dedaw no bedi nkitaho.\nSɛ wo ne wo hokafo dedaw no redi nkitaho a, fa obu ma no. Nneɛma a ehia nko ara na ɛsɛ sɛ woka ho asɛm. Mfa asɛm no nnwonwan. Nnipa pii ahu sɛ, sɛ wɔfa saa kwan no so a, ɛma asomdwoe ba.—Romafo 12:18.\nNka nsɛm a ɛhyɛ abufuw. Bible kaa asɛm bi a ɛho hia paa sɛ wode yɛ adwuma, titiriw bere a obi de asɛm bi abɛfoforo wo no. Ɛka sɛ: “Nea ɔkora n’ano no wɔ nimdeɛ.” (Mmebusɛm 17:27) Enti moreka asɛm bi na abufuw ba na sɛ wuhu sɛ ntease nyɛ adwuma a, wubetumi aka sɛ: “Ma minkodwen asɛm no ho kakra na akyiri yi yɛbɛtoa so.”\nWo nneɛma a wo hokafo dedaw no din bata ho no, ɛbɛyɛ yiye a, anka yi ne din fi mu; ebi ne agyapade, sikasɛm ne ayaresa ho nkrataa.\nSƆ EYI HWƐ: Wo hokafo a wo ne no agyae no, sɛ wo ne rekasa a, yɛ ahwɛyiye efisɛ ebetumi aba sɛ mo mu biako asɛm yɛ twann anaasɛ ɔpɛ sɛ ɔkyerɛ sɛ n’asɛm yɛ dɛ. Ɛyere so a, mubetumi de asɛm no ato hɔ kakra anaa mubetumi ate mo ho ase sɛ Intanɛt so nko ara na mubedi nkitaho.—Mmebusɛm 17:14.\nƆHAW 3: BOA WO MMA MA WONHU NEA WƆBƐYƐ.\nSɛnea Maria tee nka bere a ogyaee aware foforo no, ɔda so ara kae besi nnɛ. N’asɛm ne sɛ: “Ná me babea kumaa no taa su paa, na ofii ase dwensɔɔ kɛtɛ so bio. Me babea panyin no de, na ɔmpɛ sɛ obiara behu sɛ asɛm no haw no, nanso mihui sɛ akã no.” Awerɛhosɛm ne sɛ bere a wo mma behia wo mmoa paa no, anhwɛ a wobɛte nka sɛ wunni bere, na woabotow dodo enti worentumi mmoa wɔn.\nSɛ ɛkɔyɛ sɛ nea wo mma no tutu ‘nsɛm hatuhatu’ mpo a, ma wɔn kwan ma wɔnka wɔn koma so asɛm.—Hiob 6:2, 3.\nMfa wo dadwen nto wo ba so. Nea ɛbɛyɛ biara wubehia obi a wobɛka w’asɛm akyerɛ no, na ebia wo ba nso bɛyɛ sɛ ɔbɛboa wo. Nanso ɛnsɛ sɛ woma wo ba no yɛ adwuma a ɛkyɛn no. (1 Korintofo 13:11) Mfa wo ba no nyɛ wo nkɔmmɔdifo a biribiara wobɛka akyerɛ no, na nsomasoma no wo hokafo dedaw no nkyɛn.\nToto nneɛma yiye wɔ wo ba asetena mu. Ofie a mote mu dedaw no, sɛ moantu hɔ, na mokɔ so yɛ nneɛma a moyɛ daa no a, ɛboa paa. Nea ɛho hia paa ne sɛ mobɛma Onyankopɔn som ahia mo; nneɛma a ɛnsɛ sɛ mudi ho agoru no bi ne Bible akenkan ne abusua som.—Deuteronomium 6:6-9.\nSƆ EYI HWƐ: Nnawɔtwe yi ara, ka kyerɛ wo mma sɛ wopɛ wɔn asɛm, na ɛnyɛ wɔn na wɔmaa aware no gui. Sɛ wobisa wo asɛm a, ma wɔn mmuae, nanso nka asɛmmɔne biara mfa wɔn maame anaa wɔn papa a wo ne no agyae no ho.\nSɛ w’aware gu a, ɛmma no mmmɔ wo asesa. Melissa aware dii mfe 16 na egui. N’anom asɛm ne sɛ: “M’aware gui no, ɛbaa me tirim sɛ, ‘Ɛnyɛ sei na na mepɛ sɛ m’abrabɔ yɛ.’” Nanso seesei de, sɛnea ne tebea te biara no, wafa no saa ara. Ɔka sɛ, “Seesei nea atwam no, mama atwam kɔ, na mihu sɛ ɛnhaw me bebree saa bio.”\n^ nky. 2 Wɔasesa edin a ɛwɔ asɛm yi mu no bi.\n^ nky. 18 Sɛ obi twa ne hokafo nkontompo gyaa no aware a, ɛno na Onyankopɔn kyi. Sɛ obi hokafo fi n’akyi de a, Onyankopɔn ma no kwan sɛ otumi gyaa no. (Malaki 2:16; Mateo 19:9) Hwɛ asɛm a wɔato din “Bible no Adwene—Awaregyae Bɛn na Onyankopɔn Kyi?” Ɛwɔ April 8, 1994 Nyan! mu. Yehowa Adansefo na wotintimii.\nM’aware a agu no, ɛhaw me sɛ medi ho awerɛhow anaa?\nMɛyɛ dɛn atumi ayi me hokafo dedaw no ho abufuw biara a ɛda so wɔ me mu no afi hɔ?


Mfoniniyɛ Adwumayɛbea, U.S.A.\nBetel yɛ Hebri din a ɛkyerɛ “Onyankopɔn Fie.” (Genesis 28:17, 19) Ɛyɛ din a ɛfata ma adan a Yehowa Adansefo asisi wɔ wiase nyinaa a ɛhɔ na wofi hwɛ asɛnka adwuma no so na wɔde mmoa ma no. Akwankyerɛ Kuw no som wɔ wiase nyinaa adwumayɛbea ti a ɛwɔ New York State, U.S.A. no, na ɛhɔ na wofi hwɛ Betel afie a ɛwɔ aman pii so no so. Sɛ́ kuw no, wɔfrɛ wɔn a wɔsom wɔ mmeae a ɛte saa no Betel abusua. Wɔte sɛ abusua, wɔte faako, wɔbom yɛ adwuma, wodidi bom, na wɔde biakoyɛ bom sua Bible no.—Dwom 133:1.\nBetel yɛ beae soronko a abusua no mufo da ahofama adi. Wɔ Betel fie biara mu no, wubehu Kristofo mmarima ne mmea a wɔatu wɔn ho ama reyɛ Onyankopɔn apɛde, na wɔde wɔn bere nyinaa reyɛ Ahenni adwuma no. (Mateo 6:33) Wɔn mu biara nnye akatua, na mmom wɔma wɔn aduan ne dabere ne sika kakra a wɔde totɔ wɔn ho nneɛma nketenkete. Obiara a ɔwɔ Betel wɔ adwuma a ɔyɛ; ebinom yɛ adwuma wɔ ɔfese, gyaade, anaa adidibea. Afoforo yɛ adwuma wɔ baabi a wotintim anaa wɔpam nhoma, baabi a wosi nneɛma, ne baabi a wosiesie mfiri. Ebinom nso siesie adan mu anaa wɔyɛ nnwuma foforo.\nBetel yɛ beae a wɔyɛ adwumaden de boa Ahenni no ho asɛm a yɛreka no. Betel abusua biara botae titiriw ne sɛ wɔbɛma nnipa pii ate nokware a ɛwɔ Bible mu no ho asɛm. Ɛho nhwɛso biako ne nhomawa yi. Akwankyerɛ Kuw no na ɛhwɛ ma wɔkyerɛwee, na wɔde faa kɔmputa so kɔmaa akuw ɔhaha pii a wɔkyerɛ nhoma ase a wɔwɔ wiase nyinaa no. Wɔde mfiri a etintim nhoma ntɛmntɛm na etintimii wɔ Betel afie no bi mu, na wɔde menaa asafo ahorow bɛboro 110,000. Wɔ adwuma yi fã biara mu no, Betel mmusua boa kɛse ma wɔyɛ adwuma a egye ntɛmpɛ sen biara a ɛno ne asɛmpaka adwuma no.—Marko 13:10.\nHenanom na wɔsom wɔ Betel, na ɔkwan bɛn so na wɔhwɛ wɔn?\nAdwuma a egye ntɛmpɛ bɛn na Betel fie biara boa?\nVideo: Asɛnka Adwuma a Yɛreyɛ Wɔ Wiase Nyinaa\nHwɛ nea enti a yɛde nnɔnhwerew ɔpepepem bebree ka asɛmpa no wɔ kasa pii mu saa.


Hesekiel 48 AKCB - حزقيال 48 NAV\nAsase No Mu Kyekyɛ\n1“Mmusuakuw no din na edidi so yi:\n“Dan benya kyɛfa baako wɔ atifi hye so hɔ; ɛbɛfa Hetlon kwan so akɔ Lebo Hamat, Hasar-Enan ne Damasko atifi fam hye a edi Hamat so no bɛyɛ ɔhye a efi apuei fam kɔ atɔe fam no fa bi.\n2Aser benya kyɛfa baako; ɛne Dan kyɛfa no bɛbɔ hye afi apuei fam akosi atɔe fam.\n3Naftali benya kyɛfa baako; ɛne Aser kyɛfa no bɛbɔ hye afi apuei fam akosi atɔe fam.\n4Manase benya kyɛfa baako; ɛne Naftali kyɛfa no bɛbɔ hye afi apuei fam akosi atɔe fam.\n5Efraim benya kyɛfa baako; ɛne Manase asase no bɛbɔ hye afi apuei fam akosi atɔe fam.\n6Ruben benya kyɛfa baako; ɛne Efraim asase bɛbɔ hye afi apuei fam akosi atɔe fam.\n7Yuda benya kyɛfa baako; ɛne Ruben asase bɛbɔ hye afi apuei fam akosi atɔe fam.\n8“Yuda nsase no hye a efi apuei kosi atɔe no so na kyɛfa a wode bɛma sɛ akyɛde sononko no bedi. Ne trɛw bɛyɛ anammɔn mpem aduasa ason ne ahannum. Na ne tenten, efi apuei kosi atɔe no ne mmusuakuw no kyɛfa baako bɛyɛ pɛ, na kronkronbea no bɛwɔ mfimfini.\n9“Kyɛfa sononko a wode bɛma Awurade no tenten bɛyɛ anammɔn mpem aduasa ason ne ahannum (37,500). Na ne trɛw ayɛ anammɔn mpem dunum (15,000). 10Eyi bɛyɛ kyɛfa kronkron ama asɔfo no. Ɛbɛyɛ anammɔn mpem aduasa ason ne ahannum (37,500) ne tenten mu wɔ atifi fam, na ayɛ anammɔn mpem dunum (15,000) wɔ atɔe fam. Ɛbɛyɛ anammɔn mpem dunum (15,000) wɔ apuei fam, na anafo fam nso ɛbɛyɛ anammɔn mpem aduasa ason ne ahannum (37,500). Ne mfimfini bɛyɛ Awurade kronkronbea. 11Eyi bɛyɛ Sadokfo asɔfo a wɔayɛ wɔn kronkron no de, wɔn a wodii me nokware som me na wɔannan amfi me nkyɛn sɛnea Lewifo yɛe, bere a Israelfo dan fii me nkyɛn no. 12Ɛbɛyɛ akyɛde sononko a efi asase no kyɛfa a ɛyɛ kronkron no mu ama wɔn, kyɛfa kronkron mu kronkron a ɛne Lewifo asase no bɔ hye.\n13“Asɔfo no asase nkyɛn mu no, Lewifo no benya kyɛfa a ne tenten yɛ anammɔn mpem aduasa ason ne ahannum (37,500), na ne trɛw yɛ anammɔn mpem dunum (15,000). Ne tenten nyinaa bɛyɛ anammɔn mpem aduasa ason ne ahannum (37,500), na ne trɛw nyinaa nso asi anammɔn mpem dunum (15,000). 14Ɛnsɛ sɛ wɔtɔn anaasɛ wɔde mu fa biara sesa biribi. Asase no mu nea ɛyɛ papa ni na ɛnsɛ sɛ ɛkɔ obi foforo nsam, efisɛ ɛyɛ kronkron ma Awurade.\n15“Asase a aka a ne trɛw yɛ anammɔn mpem ason ne ahannum (7,500) na ne tenten nso yɛ anammɔn mpem aduasa ason ne ahannum (37,500) no bɛda hɔ ama kuropɔn no mufo. Wobesisi adan wɔ so na wɔde bi nso ayɛ mmoa adidibea. Kuropɔn no bɛda ne mfimfini 16na ne kɛse bɛyɛ anammɔn mpem asia ahanson aduonum (6,750) wɔ atifi fam, anafo fam, apuei fam ne atɔe fam. 17Kuropɔn yi mmoa adidibea no kɛse bɛyɛ anammɔn ahaasa aduɔson anum (375) wɔ nʼafanan biara. 18Asase a aka a ɛda kyɛfa kronkron no ho wɔ ne tenten mu no bɛyɛ anammɔn mpem dunum (15,000) wɔ nʼapuei fam ne nʼatɔe fam. So nnɔbae no na kuropɔn no mu adwumayɛfo bedi. 19Kuropɔn no mu adwumayɛfo a wɔyɛ asase no so kua no bɛyɛ wɔn a wofi Israel mmusuakuw nyinaa no mu. 20Asase no nyinaa bɛyɛ ahinanan a ne fa biara susuw anammɔn mpem aduasa ason ne ahannum (37,500). Wubeyi kyɛfa kronkron no ne kuropɔn no asase asi nkyɛn sɛ akyɛde sononko.\n21“Asase a aka a ɛdeda kyɛfa kronkron ne kuropɔn no asase ho no bɛyɛ ɔhene no dea. Efi apuei fam a esusuw anammɔn mpem aduasa ason ne ahannum (37,500) no, asase no bɛtrɛw akosi apuei fam hye so, na atɔe fam nso, ɛbɛtrɛw akosi atɔe fam hye so. Nsase abien a ɛne mmusuakuw asase no sa so no bɛyɛ ɔhene no dea, na kyɛfa kronkron a asɔredan no kronkronbea ka ho no bɛwɔ wɔn mfimfini. 22Ɛno nti Lewifo no asase ne kuropɔn no asase bɛda ɔhene asase no mfimfini. Ɔhene no asase no bɛda Yuda ne Benyamin ahye no ntam.\n23“Mmusuakuw a aka no,\n“Benyamin benya kyɛfa baako; ebefi apuei fam akɔ atɔe fam.\n24Simeon benya kyɛfa baako, ɛne Benyamin asase no bɛbɔ hye afi apuei fam akɔ atɔe fam.\n25Isakar benya kyɛfa baako; ɛne Simeon asase no bɛbɔ hye afi apuei fam akɔ atɔe fam.\n26Sebulon benya kyɛfa baako; ɛne Isakar asase no bɛbɔ hye afi apuei fam akɔ atɔe fam.\n27Gad benya kyɛfa baako; ɛne Sebulon asase no bɛbɔ hye afi apuei fam akɔ atɔe fam.\n28Gad kyɛfa no hye a ɛda anafo fam no bɛkɔ anafo fam afi Tamar akɔ Meriba Kades nsuwansuwa ho, ɛbɛfa Misraim asuwa akosi Po Kɛse no.\n29“Eyi ne asase a wobɛkyekyɛ ama Israel mmusuakuw no sɛ agyapade, na eyinom bɛyɛ wɔn kyɛfa,” Otumfo Awurade asɛm ni.\nKuropɔn No Apon\n30“Eyinom ne apon a wɔbɛfa mu apue afi kuropɔn no mu:\n“Efi ase wɔ atifi fam fasu a ne tenten yɛ anammɔn mpem asia ahanson ne aduonum (6,750) no, 31wɔde Israel mmusuakuw dumien no din bɛtoto kuropɔn apon no. Apon abiɛsa a ɛwɔ atifi fam no bɛyɛ: Ruben pon, Yuda pon ne Lewi pon.\n32Apuei fam fasu a ne tenten yɛ anammɔn mpem asia ahanson ne aduonum (6,750) no, wɔde apon abiɛsa bɛtoto Yosef, Benyamin ne Dan.\n33Anafo fam fasu a ne tenten yɛ anammɔn mpem asia ahanson aduonum (6,750) no, wɔde apon abiɛsa no bɛtoto Simeon, Isakar ne Sebulon.\n34Atɔe fam fasu a ne tenten yɛ anammɔn mpem asia ahanson aduonum (6,750) no, wɔde apon abiɛsa no bɛtoto Gad, Aser ne Naftali.\n35“Ɔkwan a etwa kuropɔn no nyinaa ho hyia no tenten yɛ anammɔn mpem aduonu ason (27,000).\n“Na efi saa da no, wɔbɛfrɛ kuropɔn no se, ‘Awurade Wɔ Hɔ.’ ”\nAKCB : Hesekiel 48


1 Samuel 12 | Intanɛt So Bible| Wiase Foforɔ Nkyerɛaseɛ\n12 Afei Samuel ka kyerɛɛ Israel nyinaa sɛ: “Nea moka kyerɛɛ me nyinaa, sɛ memma ɔhene nni mo so+ no, matie mo.+ 2 Monhwɛ, ɔhene a obedi mo anim no ni!+ Me de, mabɔ akora+ na mafuw dwen,+ na me mma nso, mo mu na wɔwɔ;+ me de, mifi me mmofraase anantew mo anim de abedu nnɛ.+ 3 Me na migyina ha yi. Monka wɔ Yehowa ne nea wasra no+ yi anim: Hena nantwi anaa n’afurum na magye,+ na hena na masisi no anaa mahyɛ no so? Hena nsam na magye adanmude de akata m’ani?+ Monka na menhyɛ mo ananmu.”+ 4 Ɛnna wɔkae sɛ: “Wunsisii yɛn, wonhyɛɛ yɛn so, na wunnyee yɛn mu biara nsam hwee.”+ 5 Enti ɔka kyerɛɛ wɔn sɛ: “Ɛnnɛ Yehowa yɛ ɔdansefo mo anim, na nea wasra no+ yi nso yɛ ɔdansefo sɛ moanhu hwee me nsam.”+ Ɛnna wɔkae sɛ: “Ɔyɛ ɔdansefo.” 6 Na Samuel nso ka kyerɛɛ ɔman no sɛ: “Yehowa yɛ ɔdansefo; ɔno na ɔfaa Mose ne Aaron na oyii mo agyanom fii Egypt asase so.+ 7 Enti afei munnyinagyina na mimmu mo atɛn Yehowa anim, na menka adetrenee+ a Yehowa ayɛ ama mo ne mo agyanom nyinaa nkyerɛ mo. 8 “Bere a Yakob baa Egypt,+ na mo agyanom fii ase su frɛɛ Yehowa+ ara pɛ na Yehowa somaa Mose+ ne Aaron ma wodii mo agyanom anim fii Egypt ma wɔbɛtenaa ha.+ 9 Nanso wɔn werɛ fii Yehowa, wɔn Nyankopɔn,+ enti ɔtɔn+ wɔn hyɛɛ Hasor sahene Sisera nsa,+ ne Filistifo nsa,+ ne Moab hene nsa,+ na wɔn nyinaa ko tiaa wɔn. 10 Na wosu frɛɛ Yehowa+ sɛ, ‘Yɛayɛ bɔne,+ na yɛagyaw Yehowa akɔsom Baal anyame+ ne Astoret+ ahoni. Afei gye yɛn+ fi yɛn atamfo nsam na yɛnsom wo.’ 11 Ɛnna Yehowa somaa Yerubaal+ ne Bedan ne Yefta+ ne Samuel,+ na ogyee mo fii mo atamfo a wɔatwa mo ho ahyia nsam ma motenaa ase dwoodwoo.+ 12 Bere a muhui sɛ Ammonfo hene Nahas+ aba mo so no, moka kyerɛɛ me sɛ, ‘Dabi, ɔhene ara na obedi yɛn so!’+ nso saa bere no nyinaa na Yehowa, mo Nyankopɔn na ɔyɛ mo Hene.+ 13 Na afei ɔhene a moapaw no, nea mubisae no, oni;+ seesei Yehowa asi mo so hene.+ 14 Sɛ musuro Yehowa+ na mosom no+ na mutie ne nne,+ na moantew Yehowa ahyɛde so atua+ a, Yehowa, mo Nyankopɔn bɛka mo ne ɔhene a obedi mo so no nyinaa ho. 15 Na sɛ moantie Yehowa nne+ na motew Yehowa ahyɛde so atua+ a, Yehowa nsa bɛba mo ne mo agyanom so.+ 16 Afei munnyinagyina na monhwɛ ade kɛse a Yehowa rebɛyɛ mo ani so yi. 17 Ɛnnɛ nyɛ awitwa bere+ anaa? Nanso mesu afrɛ+ Yehowa na wama aprannaa abobom na osu atɔ,+ na mohwɛ a, moahu sɛ bɔne a moayɛ no dɔɔso+ wɔ Yehowa ani so, sɛ́ mubisaa ɔhene.” 18 Ɛnna Samuel su frɛɛ Yehowa,+ na Yehowa maa aprannaa boboom na osu tɔe saa da no,+ enti ɔman no nyinaa suroo Yehowa ne Samuel kɛse. 19 Na ɔman no nyinaa ka kyerɛɛ Samuel sɛ: “Bɔ Yehowa, wo Nyankopɔn mpae+ ma wo nkoa, na yɛmpɛ sɛ yewuwu, efisɛ yɛn bɔne nyinaa akyi no, yɛadi amumɔyɛsɛm abisa ɔhene.” 20 Ɛnna Samuel ka kyerɛɛ ɔman no sɛ: “Munnsuro.+ Mo de, moanya ayɛ bɔne yi nyinaa. Nanso monnnan mmfi Yehowa akyi,+ na mmom momfa mo koma nyinaa nsom Yehowa.+ 21 Monnnan nnkodi ahuhude+ a mfaso biara nni so+ na entumi nnye nkwa akyi, efisɛ ɛyɛ ahuhude. 22 Na Yehowa din kɛse no nti,+ ɔrennyaw+ ne man, efisɛ Yehowa asi ne bo sɛ ɔde mo bɛyɛ ne man.+ 23 Na me nso, ɛmpare me sɛ mɛyɛ Yehowa bɔne na magyae sɛ mɛbɔ mpae ama mo.+ Mɛkyerɛ+ mo nea eye+ ne ɔkwampa. 24 Yehowa na munsuro+ no, na momfa mo koma nyinaa nsom+ no nokware mu; monkae nneɛma akɛse a wayɛ ama mo no.+ 25 Nanso sɛ musen mo kɔn yɛ bɔne a, wɔbɛpra mo akɔ,+ mo ne mo hene nyinaa.”+


Yosua 2 | Intanɛt So Bible| Wiase Foforɔ Nkyerɛaseɛ\n2 Afei Nun ba Yosua somaa mmarima baanu kodɛɛ fii Sitim,+ na ɔka kyerɛɛ wɔn sɛ: “Monkɔhwɛ sɛnea asase no ne Yeriko kurow no te.” Enti wosiim kɔe, na wokoduu ɔbea aguaman bi a ne din de Rahab+ fie, na wɔsoɛɛ hɔ. 2 Afei asɛm no duu Yeriko hene asom sɛ: “Hwɛ! Israelfo mmarima bi aba ha anadwo yi rebɛhwɛ sɛnea yɛn asase yi te.” 3 Ɛnna Yeriko hene soma kɔɔ Rahab nkyɛn kɔka kyerɛɛ no sɛ: “Yi mmarima a wɔaba wo nkyɛn wɔ wo fie no bra, na wɔaba ha sɛ wɔrebɛhwɛ sɛnea yɛn asase no afã nyinaa te.”+ 4 Saa bere yi na ɔbea no de mmarima baanu no asie. Na ɔkae sɛ: “Ampa, mmarima no baa me nkyɛn, nanso minnim baabi a wofi. 5 Na esum durui a wɔrebɛto pon mu+ no, mmarima no fii adi, nanso minnim baabi a wɔfae. Monyɛ ntɛm ntiw wɔn na mobɛto wɔn.” 6 (Nso na ɔde wɔn kɔ ɔdan no atifi+ de wɔn akosie asaawa nnua bi a wɔahyehyɛ wɔ atifi hɔ mu.) 7 Enti ɔhene nkurɔfo no de wɔn ani kyerɛɛ Yordan asutwaree+ tiw wɔn. Bere a wofii adi ara pɛ na wɔtoo kurow no pon mu. 8 Ansa na mmarima a wɔwɔ ɔdan no atifi bɛda no, ɔbea no kɔɔ wɔn nkyɛn. 9 Na ɔka kyerɛɛ wɔn sɛ: “Minim sɛ ɔkwan biara so Yehowa de asase yi bɛma mo,+ na mo ho hu mpo atɔ yɛn so+ dedaw. Na moama asase yi sofo nyinaa koma abotow.+ 10 Yɛate sɛnea mufi Egypt reba no Yehowa maa Po Kɔkɔɔ no yowee wɔ mo anim,+ ne nea mode yɛɛ Amorifo ahene baanu, Sihon+ ne Og,+ a wɔwɔ Yordan agya no, sɛe a mosɛee wɔn no.+ 11 Bere a yɛtee no, yɛn koma tui,+ na mo nti obiara honhom aguan besi nnɛ,+ efisɛ Yehowa mo Nyankopɔn yɛ ɔsoro a ɛwɔ soro ne asase a ɛwɔ fam yi Nyankopɔn.+ 12 Esiane sɛ mayɛ mo adɔe nti, monka ntam Yehowa din mu+ sɛ mo nso mobɛyɛ me papa fiefo adɔe.+ Enti momma me sɛnkyerɛnne+ a ɛyɛ nokware. 13 Mesrɛ mo munnye me papa+ ne me maame ne me nuanom mmarima ne mmea ne wɔn fiefo nyinaa. Na munyi yɛn kra mfi owu mu.”+ 14 Ɛnna mmarima no ka kyerɛɛ no sɛ: “Sɛ́ mubewu de, anka yɛde yɛn kra betwa so!+ Na sɛ moammɔ asɛm yi so na Yehowa de asase yi ma yɛn a, yɛn nso yɛbɛyɛ mo adɔe na yɛadi mo nokware.”+ 15 Afei ɔmaa wɔn hama ma wɔde faa mfɛnsere mu sii fam, efisɛ na ɔbea no dan si kurow no fasu so, na ɔfasu so na na ɔte.+ 16 Na ɔka kyerɛɛ wɔn sɛ: “Monkɔ bepɔw so na wɔn a wɔrehwehwɛ mo no anhu mo; afei momfa mo ho nsie nnansa nkosi sɛ wɔn a wɔrehwehwɛ mo no bɛsan aba ansa na moakɔ mo kwan.” 17 Na mmarima no nso ka kyerɛɛ no sɛ: “Yɛrenni fɔ wɔ ntam a woama yɛaka yi ho.+ 18 Hwɛ! Yɛreba asase yi so. Enti fa hama kɔkɔɔ yi sɛn mfɛnsere a woma yɛfaa mu yi ho, na ma wo papa ne wo maame ne wo nuanom ne wo papa fiefo nyinaa mmɛka wo ho wɔ fie ha.+ 19 Na obiara a obefi fie yi mu akɔ abɔnten no,+ ne mogya begu ne ti so, na yɛrenni fɔ. Na obiara a ɔwɔ wo nkyɛn wɔ fie ha de, sɛ obi de ne nsa ka no a, ne mogya bɛba yɛn ti so. 20 Na sɛ wobɔ asɛm yi so+ a, ɛnde yɛrenni fɔ wɔ ntam a woama yɛaka yi ho.” 21 Ɛnna ɔbea no kae sɛ: “Nea moaka yi mmra mu saa.” Afei ogyaa wɔn ma wɔkɔe. Na ɔde hama kɔkɔɔ no sɛn mfɛnsere no ho. 22 Enti wɔkɔɔ bepɔw so na wɔtenaa hɔ nnansa kosii sɛ wɔn a wɔrehwehwɛ wɔn no san bae. Na wɔhwehwɛɛ akwan no nyinaa so nanso wɔanhu wɔn. 23 Afei mmarima baanu no sian fii bepɔw no so, na wotwaa nsu no baa Nun ba Yosua nkyɛn, na wɔbɛkaa nea wɔfaa mu nyinaa kyerɛɛ no. 24 Na wɔka kyerɛɛ Yosua sɛ: “Yehowa de asase no nyinaa ahyɛ yɛn nsa.+ Na yɛn nti, asase no sofo nyinaa koma abotow.”+


Yesu ne Ɔbaa Bi Wɔ Abura Ho | Nea Mmofra Betumi Asua Afi Bible Mu\nKENKAN WƆ Acholi Afrikaans Albanian American Sign Language Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mexican Sign Language Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Rutoro Samoan Sango Sena Sepedi Serbian Serbian (Roman) Sesotho (South Africa) Seychelles Creole Shona Sinhala Slovak Slovenian Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Tswana Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nƆbaa Bi a Ɔwɔ Abura Ho\nBere a Yesu ne n’asuafo no dii Twam Afahyɛ no wiei no, wɔkɔfaa Samaria sɛ wɔresan akɔ Galilea. Yesu gyee n’ahome wɔ baabi a yɛfrɛ hɔ Yakob abura. Ná ɛbɛn kurow bi a yɛfrɛ no Sikar. Bere a Yesu regye n’ahome wɔ hɔ no, n’asuafo no kɔɔ kurom sɛ wɔrekɔtɔ aduan.\nƆbaa bi baa abura no ho sɛ ɔrebɛsaw nsu. Yesu ka kyerɛɛ ɔbaa no sɛ: “Ma me bi nnom.” Ɔbaa no ka kyerɛɛ Yesu sɛ: ‘Adɛn nti na wo ne me rekasa? Meyɛ Samariani baa. Yudafo ne Samariafo nkasa.’ Yesu ka kyerɛɛ ɔbaa no sɛ: ‘Sɛ wunim me a, anka wubebisa me nsu, na mama wo nkwa nsu.’ Ɔbaa no bisaa Yesu sɛ: ‘Dɛn na worepɛ akyerɛ? Wunni bokiti mpo.’ Yesu kaa sɛ: ‘Obiara a ɔbɛnom nsu a mede bɛma no no, osukɔm renne no bio da.’ Ɛnna ɔbaa no kaa sɛ: “Owura, ma me nsu yi bi.”\nAfei Yesu ka kyerɛɛ ɔbaa no sɛ: ‘Kɔfrɛ wo kunu bra abura yi ho.’ Ɔbaa no kaa sɛ: ‘Minni kunu.’ Yesu kaa sɛ: ‘Woaka nokware. Woaware mpɛn nnum. Seesei, ɔbarima a wo ne no te no, ɔnyɛ wo kunu.’ Ɔbaa no kaa sɛ: ‘Mahu sɛ woyɛ odiyifo. Me kuromfo gye di sɛ yebetumi asom Onyankopɔn wɔ bepɔw yi so. Nanso Yudafo deɛ, wɔka sɛ Yerusalem nko ara na yebetumi asom Onyankopɔn. Migye di sɛ sɛ Mesia no ba a, ɔbɛkyerɛ yɛn ɔkwan a ɛsɛ sɛ yɛfa so som Onyankopɔn.’ Afei, Yesu kaa asɛm bi a na ɔnka nkyerɛɛ obiara da. Ɔkaa sɛ: ‘Mene Mesia no.’\nƆbaa no tuu mmirika kɔɔ ne kurom hɔ kɔka kyerɛɛ Samariafo no sɛ: ‘Ɛyɛ me sɛ mahu Mesia no. Onim me ho nsɛm nyinaa. Mommra mmɛhwɛ!’ Kurow no mufo dii ɔbaa no akyi kɔɔ abura no ho kotiee Yesu nkyerɛkyerɛ.\nSamariafo no ka kyerɛɛ Yesu sɛ ɔmmɛtena wɔn kurow no mu. Yesu de nna mmienu kyerɛkyerɛɛ wɔn, na nnipa pii gyee no dii. Kurow no mufo ka kyerɛɛ Samariani baa no sɛ: ‘Bere a yetiee ɔbarima yi asɛm no, yehuu sɛ ɔno ne wiase agyenkwa no ampa.’\n“‘Bra!’ Na ma nea osukɔm de no biara mmra; na ma nea ɔpɛ biara mmegye nkwa nsu kwa.”—Adiyisɛm 22:17\nNsɛmmisa: Adɛn nti na ɛyɛɛ Samariani baa no nwonwa sɛ Yesu ne no kasae? Asɛm bɛn na Yesu ka kyerɛɛ ɔbaa no?


Nnwom 40 AKCB - Matteo 40 PEV\n1Mede boasetɔ twɛn Awurade;\nna ɔhwɛɛ me, na ɔtee me sufrɛ.\n2Oyii me fii amoa a mu yɛ toro mu,\nfii dɔte ne dontori mu;\nɔde mʼanan sii ɔbotan so\nna ɔmaa me baabi pa gyinae.\n3Ɔde dwom foforo hyɛɛ mʼanom,\nayeyi dwom a yɛde ma yɛn Nyankopɔn.\nBebree behu na wɔasuro,\nna wɔde wɔn werɛ ahyɛ Awurade mu.\n4Nhyira ne onipa a\nɔde Awurade yɛ nʼahotoso,\nnea ɔmfa nʼani nto ahomaso so,\nne wɔn a wɔman di anyame huhuw akyi.\n5Awurade me Nyankopɔn\nwoayɛ anwonwade bebree.\nNneɛma a wohyehyɛ maa yɛn no\nobiara ntumi nka ne nyinaa nkyerɛ wo;\nsɛ meka se mereka ne nyinaa ho asɛm a\n6Wompɛ afɔrebɔ ne ayɛyɛde,\nnanso woabue mʼaso;\nwoampɛ ɔhyew afɔre ne bɔne afɔre.\n7Na mekae se, “Mini, maba,\nsɛnea wɔakyerɛw afa me ho wɔ nhoma mmobɔwee no mu no.\n8Me Nyankopɔn, mepɛ sɛ meyɛ wʼapɛde;\nwo mmara wɔ me koma mu.”\n9Meka wo trenee ho asɛm wɔ guabɔ kɛse ase;\nAwurade, sɛnea wunim no.\n10Memmfa wo trenee ho asɛm nsie me koma mu;\nmeka wo nokware ne wo nkwagye ho asɛm.\nMankata wʼadɔe ne wo nokware so\nwɔ guabɔ kɛse no ase.\n11Awurade, nyi wʼahummɔbɔ mfi me so;\nma wʼadɔe ne wo nokware mmɔ me ho ban daa.\n12Ɔhaw bebree atwa me ho ahyia;\nmʼamumɔyɛ abu afa me so enti minhu ade bio.\nƐdɔɔso sen me ti so nwi,\nna me koma abotow wɔ me mu.\n13Awurade, ma ɛnsɔ wʼani sɛ wubegye me;\nAwurade, bra ntɛm bɛboa me.\n14Wɔn a wɔpɛ sɛ wokum me no nyinaa,\nma wɔn anim ngu ase na wɔnyɛ basaa;\nma wɔn a wɔpɛ sɛ mesɛe no\nmfa aniwu nsan wɔn akyi.\n15Ma wɔn a wɔka, “Ɔtwea! Ɔtwea!” kyerɛ me no\nnsan wɔn akyi, esiane wɔn aniwu nti.\n16Nanso ma wɔn a wɔhwehwɛ wo nyinaa\nnsɛpɛw wɔn ho na wɔn ani nnye wɔ wo mu;\nma wɔn a wɔdɔ wo nkwagye no nka da biara se,\n“Awurade yɛ ɔkɛse!”\n17Nanso meyɛ ohiani ne mmɔborɔni;\nma Awurade nnwen me ho.\nWo ne me boafo ne me gyefo;\nwo ne me Nyankopɔn, bra ntɛm.\nAKCB : Nnwom 40


1 Samuel 11 ASCB - 1 Samuel 11 AKCB\nSaulo Di Amonfoɔ So Nkonim\n1Ɛbɛyɛ bosome akyi, Amonhene Nahas dii nʼakodɔm anim bɛtoaa Israel kuropɔn Yabes Gilead. Na Yabesman mma bisaa asomdwoeɛ. Wɔsrɛɛ sɛ, “Momma yɛne mo nyɛ apam, na yɛbɛyɛ mo asomfoɔ.”\n2Nahas kaa sɛ, “Ɛyɛ, na adeɛ baako pɛ na ɛsɛ sɛ mopene so. Ɛne sɛ, mɛtu obiara ani nifa baako de agu Israel nyinaa anim ase.”\n3Na Yabes mpanin no buaa sɛ, “Ma yɛn nnanson, na yɛmfa nsoma abɔfoɔ mfa Israel nyinaa, na sɛ yɛn abusuafoɔ amma ammɛgye yɛn deɛ a, yɛbɛpene wo nhyehyɛeɛ no so.”\n4Abɔfoɔ no bɛduruu Gibea a ɛyɛ Saulo kurom, bɛkaa asɛm a ato wɔn no kyerɛɛ ɔmanfoɔ maa wɔn nyinaa suiɛ. 5Saa ɛberɛ no, na Saulo refuntum nʼafuo. Na ɔbaa efie no, ɔbisaa sɛ, “Ɛdeɛn asɛm na asie? Adɛn enti na nisuo abu obiara kɔn yi?” Enti, wɔbɔɔ asɛm a ɛfiri Yabes hɔ aba no ho amanneɛ.\n6Onyankopɔn honhom bɛsii Saulo so dendeenden. Na ne bo fuu yie. 7Ɔfaa anantwie mmienu, twitwaa wɔn asinasini, na wɔmaa abɔfoɔ no soa kyinii Israel nyinaa, de saa nkratoɔ yi kaa ho sɛ, “Obiara a wanni Saulo ne Samuel akyi ankɔ ɔko no, saa ara na ne nantwie bɛyɛ!” Na Awurade maa nnipa no suroo Saulo abufuo no. Enti, wɔn nyinaa bɛboaa wɔn ho ano. 8Ɛberɛ a Saulo boaa wɔn ano wɔ Besek a ɔkan wɔn no, na Israel mmarima dodoɔ yɛ ɔpehasa ne Yudafoɔ a wɔn dodoɔ yɛ ɔpeduasa.\n9Enti, Saulo somaa abɔfoɔ no ma wɔsane wɔn akyi kɔɔ Yabes Gilead kɔka kyerɛɛ wɔn sɛ, “Ɔkyena awia prɛmtoberɛ mu, yɛbɛyi mo afiri mo ahokyere no mu.” Abɔfoɔ no duruu kuro no mu no, anigyeɛ bunkam faa hɔ. 10Na Yabes mmarima ka kyerɛɛ wɔn atamfoɔ no sɛ, “Ɔkyena yɛbɛba mo so, na deɛ mopɛ no, monyɛ yɛn.”\n11Nanso, ansa na adeɛ rebɛkye no, na Saulo aduru hɔ dada. Ɔkyekyɛɛ nʼakodɔm no mu akuo mmiɛnsa. Ɔto hyɛɛ Amonfoɔ no so mpofirim, kunkumm wɔn anɔpa mu no nyinaa. Wɔn akodɔm nkaeɛ no bɔ hwetee baabiara a obi mpo nhunu sɛ wɔn mu baanu bi gyina baabi.\n12Afei, nnipa no teaam frɛɛ Samuel sɛ, “Nnipa a wɔka sɛ ɛnsɛ sɛ Saulo di yɛn so ɔhene no wɔ he? Momfa wɔn mmra na yɛnkum wɔn.”\n13Nanso, Saulo buaa sɛ, “Wɔrenkum obiara ɛnnɛ, ɛfiri sɛ, Awurade agye Israel ɛnnɛ.”\n14Na Samuel ka kyerɛɛ nnipa no sɛ, “Mommra na yɛn nyinaa nkɔ Gilgal nkɔsi Saulo ahennie no so dua.” 15Enti, wɔn nyinaa kɔɔ Gilgal, na wɔhyɛɛ Saulo sahenekyɛ wɔ Awurade anim. Na wɔbɔɔ asomdwoeɛ afɔdeɛ maa Awurade, na Saulo ne Israelfoɔ nyinaa ani gyeeɛ.\nASCB : 1 Samuel 11\nSaulo Di Amonfo So Nkonim\n1Ɛbɛyɛ ɔsram akyi, Amonhene Nahas dii nʼakofo anim bɛtoaa Israel kuropɔn Yabes Gilead. Na Yabesman mma srɛɛ sɛ, “Momma yɛne mo nyɛ apam, na yɛbɛyɛ mo asomfo.”\n2Nanso Amonni Nahas buae se, “Eye, na ade baako pɛ na ɛsɛ sɛ mopene so. Ɛne sɛ, metu obiara ani nifa baako de agu Israel nyinaa anim ase.”\n3Na Yabes mpanyin no buae se, “Ma yɛn nnanson, na yɛmfa nsoma abɔfo mfa Israel nyinaa, na sɛ yɛn abusuafo amma ammegye yɛn de a, yɛbɛpene wo nhyehyɛe no so.”\n4Abɔfo no beduu Gibea a ɛyɛ Saulo kurom, bɛkaa asɛm a ato wɔn no kyerɛɛ ɔmanfo maa wɔn nyinaa sui. 5Saa bere no, na Saulo refuntum nʼafuw. Na ɔbaa fie no, obisae se, “Dɛn asɛm na asi? Adɛn nti na nusu abu obiara kɔn yi?” Enti wɔbɔɔ asɛm a efi Yabes aba no ho amanneɛ.\n6Onyankopɔn honhom besii Saulo so denneennen. Na ne bo fuw yiye. 7Ɔfaa anantwi abien, twitwaa wɔn asinasin, na wɔmaa abɔfo no soa kyinii Israel nyinaa, kae se, “Obiara a wanni Saulo ne Samuel akyi ankɔ ɔko no, saa ara na ne nantwi bɛyɛ!” Na Awurade maa nnipa no suroo Saulo abufuw no. Enti wɔn nyinaa bɛboaa wɔn ho ano. 8Bere a Saulo boaa wɔn ano wɔ Besek a ɔkan wɔn no, na Israel mmarima dodow yɛ mpem ahaasa na Yudafo nso dodow yɛ mpem aduasa.\n9Saulo somaa abɔfo no ma wɔsan wɔn akyi kɔɔ Yabes Gilead kɔka kyerɛɛ wɔn se, “Enkosi ɔkyena awia owigyinae bere mu no, yebeyi mo afi mo ahokyere no mu.” Abɔfo no kɔka eyi kyerɛɛ Yabes mmarima no, wɔn ani gyei. 10Na Yabes mmarima ka kyerɛɛ wɔn atamfo no se, “Ɔkyena yɛbɛba mo so, na nea mopɛ no, monyɛ yɛn.”\n11Nanso ansa na ade bɛkye no, na Saulo adu hɔ dedaw. Ɔkyekyɛɛ nʼakofo no mu akuw abiɛsa. Ɔtow hyɛɛ Amonfo no so mpofirim, kunkum wɔn anɔpa mu no nyinaa. Wɔn asraafo nkae no bɔ hwetee baabiara a obi mpo nhu sɛ wɔn mu baanu bi gyina faako.\n12Afei, nnipa no teɛɛ mu frɛɛ Samuel se, “Nnipa a wɔka se ɛnsɛ sɛ Saulo di yɛn so hene no wɔ he? Momfa wɔn mmra na yenkum wɔn.”\n13Nanso Saulo buae se, “Wɔrenkum obiara nnɛ, efisɛ, Awurade agye Israel nnɛ.”\n14Na Samuel ka kyerɛɛ nnipa no se, “Mommra na yɛn nyinaa nkɔ Gilgal nkosi Saulo ahenni no so dua.” 15Enti wɔn nyinaa kɔɔ Gilgal, na wɔhyɛɛ Saulo ahenkyɛw wɔ Awurade anim. Na wɔbɔɔ asomdwoe afɔre maa Awurade, na Saulo ne Israelfo nyinaa gyee wɔn ani.\nAKCB : 1 Samuel 11


KENKAN WƆ Albanian Amharic Arabic Armenian (West) Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Ga Georgian German Hiligaynon Hungarian Igbo Indonesian Italian Japanese Korean Lithuanian Myanmar Norwegian Polish Portuguese Romanian Russian Samoan Sepedi Sinhala Slovak Slovenian Spanish Sranantongo Swahili Swedish Thai Tsonga Tswana Turkish Twi Ukrainian Vietnamese\nDɛn nti na ehu kaa Pontio Pilato bere a ɔtee sɛ Yesu ‘ayɛ ne ho sɛ Onyankopɔn ba’ no?—Yohane 19:7.\nJulius Caesar wu akyi no, Roma Mmarahyɛ Bagua no yɛɛ no onyame bi. Caesar faa Octavian sɛ ne ba, na ɔno na odii Caesar ade. Octavian dii ade akyi no, wɔfrɛɛ no divi filius, a ɛkyerɛ “Onyankopɔn Ba.” Saa Latin abodin no bɛyɛɛ din kronkron a na wɔde ma ahempɔn. Abodin yi a wɔakyerɛw no pii agu Roma afɔremuka, asɔrefie, ne ahoni ho, ne afei sika so no si so dua sɛ asɛm yi yɛ nokware. Bere a Yudafo no bɔɔ Yesu sobo sɛ ɔreyɛ ne ho sɛ “Onyankopɔn ba” no, na nea wɔrekyerɛ ne sɛ ɔde ahemfo abodin rema ne ho, na na ɛkyerɛ sɛ ɔyɛ ɔfatwafo.\nBere a na wɔredi Yesu asɛm no, na Tiberio anya abodin divi filius, dedaw. Ná ɔhempɔn yi agye dimmɔne sɛ obi a okunkum obiara a obu no sɛ ne tamfo no. Enti bere a Yudafo no kae sɛ, sɛ Pilato ammu Yesu fɔ a na ɛkyerɛ sɛ wanni Kaesare nokware no, Roma amrado yi ‘suroe paa.’ Awiei koraa no, ɔmaa nkurɔfo no ho suro hyɛɛ no so, na ɔhyɛ ma wokum Yesu.—Yohane 19:8, 12-16.\nDɛn nti na Sakaria hyɛɛ nkɔm sɛ wɔbɛsɛe Tiro bere a na Babilonfo asɛe kurow no dedaadaw?\nNá Tiro yɛ tete nkurow abien bi a ɛda Mediterranea Mpoano. Ná biako yɛ asasetaw, na na biako nso yɛ supɔw.\nBere bi, na Tirofo yɛ Israelfo nnamfo. Nanso akyiri yi, Tirofo bɛyɛɛ adefo, na wofii ase buu Yehowa Nyankopɔn animtiaa, ma mpo wowiaa sika ne dwetɛ fii Yehowa nkurɔfo no hɔ, na wɔtɔn wɔn mu binom kɔɔ nkoasom mu. (Yoel 3:4-6) Eyi maa Yehowa de atemmu baa wɔn so. Yehowa nam n’adiyifo so hyɛɛ Tiro ho nkɔm sɛ, Babilonfo hene Nebukadnesar bɛsɛe kurow no. Bere a Nebukadnesar sɛee Yerusalem wiei wɔ afe 607 ansa na wɔrewo Yesu no, ɔne n’asraafo de wɔn ani kyerɛɛ Tiro.—Yesaia 23:13, 14; Yeremia 27:2-7; Hesekiel 28:1-19.\nBere a Tirofo hui sɛ wɔadi nkogu no, wɔsesaa wɔn nneɛma guan kɔɔ Tiro kurow a ɛwɔ supɔw so no. Babilonfo no sɛee Tiro kurow a ɛda asasetaw so no pasaa. Bɛyɛ mfe 100 akyi no, Yehowa maa ne diyifo Sakaria kaa N’atemmu a na ɔde bɛba Tiro so no ho asɛm sɛ: “Hwɛ, [Yehowa, NW] bɛma wɔafa no adi, na wabɔ ne tumi ɛpo mu, na ɛno ankasa de, ogya bɛhyew no.”—Sakaria 9:3, 4.\nAlexander Ɔkɛseɛ sɛee Tiro kurow a ɛda supɔw so no wɔ afe 332 ansa na wɔrewo Yesu mu, na eyi maa Sakaria nkɔmhyɛ no baa mu. Nea ɛbɛyɛ na Alexander atumi ayɛ eyi no, ɔfaa abo ne nnua fii kurow a adan amamfõ no so de yii kwan a ne tenten yɛ kwansin fã fii Tiro kurow a wɔasɛe no no so kɔɔ supɔw no so. Hesekiel hyɛɛ eyi nso ho nkɔm.—Hesekiel 26:4, 12.\n“Wotwaa tiro ho hyiae”\nw08 6/1 kr. 27


Marko Asɛmpa 1:1-45\nOsuboni Yohane kaa asɛm (1-8)\nYesu asubɔ (9-11)\nSatan sɔɔ Yesu hwɛe (12, 13)\nYesu fii asɛnka ase wɔ Galilea (14, 15)\nƆfrɛɛ asuafo a wodi kan no (16-20)\nOtuu honhom fĩ (21-28)\nYesu saa nnipa pii yare wɔ Kapernaum (29-34)\nƆkɔbɔɔ mpae wɔ baabi a atew ne ho (35-39)\nƆsaa ɔkwatani bi yare (40-45)\n1 Onyankopɔn Ba Yesu Kristo ho asɛmpa no mfiase: 2 Sɛnea wɔakyerɛw wɔ odiyifo Yesaia nhoma mu no: “(Hwɛ! meresoma me somafo adi w’anim, na ɔno na obesiesie kwan mu.)*+ 3 Obi reteɛm wɔ sare so sɛ: ‘Munsiesie Yehowa* kwan! Momma akwan a ɛda n’anim no nyɛ tee.’”+ 4 Ná Osuboni Yohane wɔ sare so reka kyerɛ nkurɔfo sɛ, wɔmmɔ asu mfa nkyerɛ sɛ wɔasakra wɔn adwene wɔ wɔn bɔne ho, sɛnea ɛbɛyɛ a wɔde wɔn bɔne bɛkyɛ wɔn.+ 5 Na Yudea mpɔtam hɔfo nyinaa ne wɔn a wɔtete Yerusalem nyinaa kɔɔ ne nkyɛn, na wɔpaee mu kaa wɔn bɔne, na ɔbɔɔ wɔn asu wɔ Asubɔnten Yordan mu.*+ 6 Ná Yohane hyɛ ataade a wɔde yoma nwi ayɛ, na na ɔde aboa nhoma abɔso abɔ n’asen.+ Aduan a na odi yɛ mmebɛw ne ɛwo.*+ 7 Asɛm a na ɔreka ne sɛ: “Obi di m’akyi reba a ɔwɔ tumi sen me, na ne mpaboa hama mpo, memfata sɛ mɛkotow asan.+ 8 Mede nsu na ɛbɔɔ mo asu, na ɔno de, honhom kronkron na ɔde bɛbɔ mo asu.”+ 9 Saa nna no mu no, Yesu fi Nasaret a ɛwɔ Galilea bae, na Yohane bɔɔ no asu wɔ Yordan mu.+ 10 Bere a opue fii nsu no mu ara pɛ na ohui sɛ ɔsoro abue, na honhom no resian ba no so te sɛ aborɔnoma.+ 11 Na nne bi fi soro bae sɛ: “Woyɛ me Ba a medɔ wo; magye wo atom.”+ 12 Ɛhɔ ara na honhom no hyɛɛ no ma ɔkɔɔ sare so. 13 Enti ɔtenaa sare so nnafua 40, na Satan sɔɔ no hwɛe.+ Ná ɔne wuram mmoa na ɛwɔ hɔ, na na abɔfo resom no.+ 14 Afei bere a wɔkyeree Yohane no, Yesu kɔɔ Galilea+ kɔkaa asɛmpa a efi Onyankopɔn hɔ,+ 15 na ɔkae sɛ: “Bere a wɔahyɛ no adu, na Onyankopɔn Ahenni abɛn. Monsakra mo adwene,+ na munnye asɛmpa no nni.” 16 Bere a ɔnam Galilea Po* no ho no, ohuu Simon ne ne nua Andrea+ sɛ wɔregu wɔn asau wɔ po no mu,+ efisɛ na wɔyɛ mpataayifo.+ 17 Ɛnna Yesu ka kyerɛɛ wɔn sɛ: “Mummedi m’akyi, na mɛma moayɛ nnipa yifo.”+ 18 Ntɛm ara na wogyaw wɔn asau no hɔ kodii n’akyi.+ 19 Bere a ɔkɔɔ n’anim kakra no, ohuu Sebedeo ba Yakobo ne ne nua Yohane. Ná wɔwɔ wɔn korow mu resiesie wɔn asau,+ 20 na ntɛm ara na ɔfrɛɛ wɔn. Enti wogyaw wɔn papa Sebedeo ne apaafo no wɔ ɔkorow no mu kodii n’akyi. 21 Na wɔkɔɔ Kapernaum. Homeda dui ara pɛ na ɔkɔɔ hyiadan mu, na ofii ase kyerɛkyerɛe.+ 22 Na ɔkwan a ɔfaa so kyerɛkyerɛe no yɛɛ wɔn nwonwa, efisɛ ɔkyerɛkyerɛɛ wɔn sɛ obi a ɔwɔ tumi, na ɛnyɛ sɛ akyerɛwfo no.+ 23 Saa bere no ara nso, na ɔbarima bi wɔ wɔn hyiadan no mu a honhom fĩ wɔ no so, na ɔteɛɛm sɛ: 24 “Nasaretni Yesu,+ dɛn na yɛne wo wɔ yɛ? Wobae sɛ worebɛsɛe yɛn anaa? Minim nipa ko a woyɛ. Wone Ɔkronkronni a ofi Onyankopɔn hɔ no!”+ 25 Ɛnna Yesu kaa n’anim sɛ: “Yɛ komm, na fi ne mu kɔ!” 26 Na honhom fĩ no maa ɔbarima no sinsenee, na ɔteɛɛm denneennen. Afei ofii ne mu kɔe. 27 Na ɛyɛɛ nkurɔfo no nwonwa paa. Na wofii ase kekae sɛ: “Dɛn ni? Eyi yɛ nkyerɛkyerɛ foforo! Ɔde tumi kasa kyerɛ ahonhom fĩ mpo ma wotie no.” 28 Na ntɛm ara ne ho asɛm trɛw kɔɔ Galilea mantam nyinaa mu. 29 Ɛnna Yesu ne Yakobo ne Yohane ne Simon ne Andrea fii hyiadan no mu, na wɔkɔɔ Simon ne Andrea fi.+ 30 Saa bere no, na Simon asebea+ da hɔ a ɔyare atiridii, na ntɛm ara na wɔkaa ne ho asɛm kyerɛɛ Yesu. 31 Na ɔkɔɔ ne nkyɛn kosoo ne nsa maa no so, na atiridii no gyaee. Na ofii ase som wɔn. 32 Bere a eduu anwummere a owia kɔtɔe no, nkurɔfo fii ase de wɔn a wɔyare ne wɔn a wɔwɔ ahonhommɔne nyinaa brɛɛ no;+ 33 kurow no mufo nyinaa beguu ɔpon no ano. 34 Enti ɔsaa nnipa pii a wɔwɔ nyarewa ahorow yare,+ na otuu ahonhommɔne pii, na wamma ahonhommɔne no ankasa, efisɛ na wonim sɛ ɔno ne Kristo no.* 35 Na anɔpatutuutu a anim ntetewee no, ɔsɔree, na opue kɔɔ baabi a atew ne ho, na ofii ase bɔɔ mpae+ wɔ hɔ. 36 Na Simon ne wɔn a wɔka ne ho no kyin hwehwɛɛ no, 37 na wohuu no no, wɔka kyerɛɛ no sɛ: “Obiara rehwehwɛ wo.” 38 Nanso ɔka kyerɛɛ wɔn sɛ: “Momma yɛnkɔ baabi foforo, nkurow a ɛbemmɛn ha no mu, na menkɔka asɛm no wɔ hɔ nso, efisɛ eyi nti na mebae.”+ 39 Na ɔkɔkaa asɛm no wɔ wɔn hyia adan mu wɔ Galilea nyinaa, na otuu ahonhommɔne.+ 40 Ɔkwatani bi nso baa ne nkyɛn bebuu nkotodwe paa no kyɛw sɛ: “Sɛ wopɛ a, wubetumi asa me yare.”*+ 41 Na ɔyɛɛ no mmɔbɔ, na ɔteɛɛ ne nsa kaa no, na ɔka kyerɛɛ no sɛ: “Mepɛ! Wo ho ntɔ wo.”*+ 42 Na amonom hɔ ara kwata no tu yerae, na ne ho tɔɔ no.* 43 Afei ogyaa no kwan ntɛm ara, na ɔbaraa no kae sɛ: 44 “Hwɛ na woanka ho asɛm ankyerɛ obiara, na mmom kɔ na fa wo ho kɔkyerɛ ɔsɔfo no. Na esiane sɛ wo ho atɔ wo nti,* fa afɔrebɔde a Mose kyerɛe no+ ma asɔfo no, na ayɛ adanse ama wɔn.”+ 45 Nanso bere a ɔbarima no fii hɔ no, ofii ase keka kyerɛɛ nkurɔfo, na ɔtrɛw asɛm no mu kɔɔ baabiara. Eyi nti, Yesu antumi anyi n’anim ankɔ kurow biara mu, na mmom mmeae a atew ne ho wɔ nkurow no akyi na ɔtenae. Nanso nkurɔfo fi mmeaemmeae baa ne nkyɛn.+\n^ Anaa “ɔde wɔn nuu Asubɔnten Yordan mu; ɔde wɔn wuraa Asubɔnten Yordan mu.”\n^ Kyerɛ sɛ, wuram wo.\n^ Ebetumi nso akyerɛ, “na wonim onii kõ a ɔyɛ.”\n^ Anaa “wubetumi ama me ho afi.”\n^ Anaa “Wo ho mfi.”\n^ Anaa “na ne ho fii.”\n^ Anaa “esiane sɛ wo ho afi nti.”


Yesu ne N’abusuafo Tuu Kwan Kɔɔ Yerusalem | Yesu Asetena\nKENKAN WƆ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Nigerian Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYesu ne N’abusuafo Tuu Kwan Kɔɔ Yerusalem\nYESU DII MFE 12 NO, ƆBISABISAA AKYERƐKYERƐFO NO NSƐM\nYESU FRƐƐ YEHOWA “M’AGYA”\nNá osutɔbere adu, na na bere aso sɛ Yosef ne n’abusua, wɔn namfonom ne wɔn abusuafo tu kwan kɔ Yerusalem sɛnea na wɔyɛ no afe biara no. Ná wɔrekɔ Yerusalem akɔdi Twam afahyɛ sɛnea Mmara no kyerɛ no. (Deuteronomium 16:16) Ɛfiri Nasaret rekɔ Yerusalem yɛ kilomita 120. Ɛdu afahyɛ bere no a, adagyew nnim koraa, na anigye nso deɛ, wɔfa no kwa. Ná Yesu adi mfe 12 saa bere no, na na n’ani agye paa sɛ ɔrekɔ afahyɛ no na wakɔhu asɔrefie no bio.\nYesu ne n’abusuafo deɛ, sɛ Twam Afahyɛ no du so a, ɛnyɛ da koro anaa nnanu asɛm. Sɛ wɔdi Twam no wie a, n’adekyee yɛ paanoo a mmɔreka nnim afahyɛ no mfitiaseɛ. Saa afahyɛ no, na wɔdi no nnanson. (Marko 14:1) Ná afahyɛ mmienu no reyɛ abom. Sɛ Yesu ne n’abusuafo fi Nasaret kɔ Yerusalem kɔdi afahyɛ no a, wɔn korɔ ne wɔn ba ne nna dodow a wɔbɛdi wɔ hɔ nyinaa bɛyɛ nnawɔtwe mmienu. Nanso afe a yɛreka ho asɛm yi deɛ, Yesu nti wɔdi boroo saa. Bere a wɔkɔɔ Yerusalem a wɔresan aba no, wɔhuu sɛ asɛm reyɛ aba.\nAKWANTU A ƐYƐ ANIKA\nNá Israelfo wɔ afahyɛ mmiɛnsa a wɔdi no afe biara, enti na wɔtu kwan kɔ Yerusalem mprɛnsa. Sɛ Yerusalem akwantu no du so a, na ɛnyɛ agorɔ koraa. (Deuteronomium 16:15) Sɛ Yesu ne n’abusuafo retu kwan yi a, na Yesu tumi hu mmeaemmeae, na na ɔhu sɛnea asase no te. Ná ɔnya kwan hyia Yehowa asomfo pii a wɔfiri nkuro foforo so. Ná ɛyɛ akwantu a ɛyɛ anika paa!\nNea ɛte ne sɛ, wɔnam kwan so no, ɛyɛɛ Yosef ne Maria sɛ gyama Yesu ka wɔn abusuafo ne wɔn nnamfo a wɔne wɔn nam no ho. Nanso, ade sae a wɔyɛɛ sɛ wɔrepɛ baabi ada na ade kye a wɔatoa akwantu no so no, na wɔnhu Yesu. Enti wɔkɔhwehwɛɛ no wɔ akwantufo a aka no mu, nso ɔkwa. Ná wɔn ba no ayera ama anibere aba! Afei Yosef ne Maria san wɔn akyi kɔɔ Yerusalem kɔhwehwɛɛ no.\nWɔduu Yerusalem no, wɔkyini pɛɛ wɔn ba no da mu nyinaa, nanso wɔanhu no. Ade kyee nso, wɔtoaa so hwehwɛɛ no ara, wɔanhu no. Afei, ne nnansa so no, wɔkɔɔ asɔrefie hɔ kɔhwehwɛɛ no. Asɔrefie kakraka no ne emu adan bebrebe no, wɔwura ha, na wɔawura ha. Afei wɔnkɔhwɛ a, Yesu na ɔte Yudafo akyerɛkyerɛfo bi mfimfini retie wɔn bisabisa wɔn nsɛm yi. Sɛnea na ɔte nneɛma ase no maa akyerɛkyerɛfo no ho dwirii wɔn paa.\nMaria bisaa Yesu sɛ: “Me ba, adɛn nti na woyɛɛ yɛn saa? Hwɛ, me ne wo papa de ahoyera ahwehwɛ wo.”—Luka 2:48.\nƐyɛɛ Yesu nwonwa sɛ n’awofo anhu baabi a ɔwɔ, enti ɔbisaa wɔn sɛ: “Adɛn nti na ɛsɛ sɛ mokyini hwehwɛ me? Monnim sɛ ɛtwa sɛ metena m’Agya fie anaa?”—Luka 2:49.\nAfei Yesu dii Yosef ne Maria akyi ne wɔn kɔɔ Nasaret, na ɔkɔɔ so brɛɛ ne ho ase maa wɔn. Ɔkɔɔ so nyini nyaa nyansa, na ne nkwadaaberem mpo, ɔnyaa nnipa ne Onyankopɔn anim dom. Enti ɛfiri Yesu mmɔfraase pɛɛ na ɔtwaa sa pa too hɔ maa nkyirimma, efisɛ wamfa Onyankopɔn som anni agorɔ, na ɔnyaa obu maa n’awofo nso.\nAfe biara, sɛ ɛdu osutɔbere a, ɛhefa na na Yesu ne n’abusuafo taa tu kwan kɔ? Dɛn na na wɔkɔyɛ wɔ hɔ?\nYesu dii mfe 12 no, dɛn na ɛsii bere a Yosef ne Maria fi Yerusalem resan akɔ Nasaret no? Ɛhe na wɔkɔhuu Yesu?\nƐsa pa bɛn na Yesu atwa ato hɔ ama mmofra a wɔwɔ hɔ nnɛ?


Bilha woo Dan ne Naftali (1-8)\nSilpa woo Gad ne Aser (9-13)\nLea woo Isakar ne Sebulon (14-21)\nRahel woo Yosef (22-24)\nYakob nyɛmmoa yɛɛ bebree (25-43)\n30 Bere a Rahel hui sɛ ɔnwoo ba biara mmaa Yakob no, n’ani beree ne nua no na ɔka kyerɛɛ Yakob sɛ: “Ma me mma, anyɛ saa a mewu.” 2 Ɛnna Yakob bo fuw Rahel na obisaa no sɛ: “Meyɛ Onyankopɔn a wasiw w’awo kwan* no anaa?” 3 Enti ɔkae sɛ: “Hwɛ, m’abaawa Bilha+ ni. Wo ne no nna na ɔnwo mma me,* na me nso manya mma afi ne hɔ.” 4 Ɛnna ɔde n’abaawa Bilha maa Yakob waree, na Yakob ne no dae.+ 5 Bilha nyinsɛnee, na ɔwoo ɔbabarima maa Yakob. 6 Ɛnna Rahel kae sɛ: “Onyankopɔn adi m’asɛm ama me, na watie me nso ama me ɔbabarima.” Enti ɔtoo no din Dan.*+ 7 Rahel abaawa Bilha san nyinsɛnee, na ɔwoo ɔbabarima a ɔto so abien maa Yakob. 8 Ɛnna Rahel kae sɛ: “Me ne me nua adi asi kɛse, na madi nkonim!” Enti ɔtoo no din Naftali.*+ 9 Bere a Lea hui sɛ ɔnwo bio no, ɔde n’abaawa Silpa maa Yakob waree.+ 10 Na Lea abaawa Silpa woo ɔbabarima maa Yakob. 11 Ɛnna Lea kae sɛ: “Aba yiye!” Enti ɔtoo no din Gad.*+ 12 Ɛno akyi no, Lea abaawa Silpa woo ɔbabarima a ɔto so abien maa Yakob. 13 Ɛnna Lea kae sɛ: “M’ani agye! Mmea bɛfrɛ me nea ɔwɔ anigye.”+ Enti ɔtoo no din Aser.*+ 14 Eduu bere a wotwa hwiit no, na Ruben+ nam na okohuu dudayim* aduaba bi wɔ wuram. Enti ɔde brɛɛ ne maame Lea. Ɛnna Rahel ka kyerɛɛ Lea sɛ: “Mesrɛ wo, ma me dudayim aduaba a wo ba no de bae no bi.” 15 Ɛnna ɔka kyerɛɛ no sɛ: “Wugye di sɛ ɛyɛ ade ketewa sɛ wubegye me kunu+ na woasan abegye aduaba a me ba de aba yi?” Enti Rahel kae sɛ: “Saa na woaka a, ɛnde ma me wo ba no aduaba no bi na ɔbarima no ne wo nkɔda anadwo yi.” 16 Anwummere a Yakob fi afuw mu reba no, Lea kohyiaa no kae sɛ: “Wo ne me bɛda anadwo yi, efisɛ mede me ba aduaba ama Rahel de abɔ wo paa.” Enti ɔne no kɔdae saa anadwo no. 17 Na Onyankopɔn tiee Lea na onyinsɛnee, na ɔwoo ɔbabarima a ɔto so anum maa Yakob. 18 Ɛnna Lea kae sɛ: “Onyankopɔn de m’akatua* ama me, efisɛ mede m’abaawa ama me kunu.” Enti ɔtoo abofra no din Isakar.*+ 19 Na Lea san nyinsɛnee na ɔwoo ɔbabarima a ɔto so asia maa Yakob.+ 20 Ɛnna Lea kae sɛ: “Onyankopɔn akyɛ me adepa. Afei de me kunu begye me atom,+ efisɛ mawo mmarima baasia ama no.”+ Enti ɔtoo no din Sebulon.*+ 21 Ɛno akyi no, ɔwoo ɔbabea na ɔtoo no din Dina.+ 22 Afei Onyankopɔn kaee Rahel, na Onyankopɔn tiee no na ɔma onyinsɛnee.*+ 23 Onyinsɛn woo ɔbabarima. Ɛnna ɔkae sɛ: “Onyankopɔn ayi m’aniwu afi me so!”+ 24 Enti ɔtoo no din Yosef,*+ na ɔkae sɛ: “Yehowa de ɔbabarima foforo aka me ho.” 25 Bere a Rahel woo Yosef no, ɛhɔ ara na Yakob ka kyerɛɛ Laban sɛ: “Gya me kwan ma menkɔ me kurom ne baabi a mifi bae.+ 26 Fa me yerenom ne me mma a masom wo anya wɔn no ma me na menkɔ, na wo ara wunim sɛnea masom wo.”+ 27 Ɛnna Laban ka kyerɛɛ no sɛ: “Sɛ manya w’anim dom a, ɛnde wo ne me ntena, na mahu nsɛnkyerɛnne* a ɛkyerɛ sɛ Yehowa nam wo so ahyira me.” 28 Na ɔka kaa ho sɛ: “Kyerɛ me akatua a memfa mma wo, na mede bɛma wo.”+ 29 Enti Yakob ka kyerɛɛ no sɛ: “Wo ara wunim sɛnea masom wo ne sɛnea mahwɛ wo mmoa so yiye;+ 30 ansa na mereba no, na wowɔ mmoa kakraa bi, nanso efi bere a mebaa ha yi, Yehowa ahyira wo ma wɔadɔɔso ayɛ bebree. Enti bere bɛn na me nso menya biribi ama me fi?”+ 31 Ɛnna obisaa no sɛ: “Dɛn na memfa mma wo?” Na Yakob kae sɛ: “Mma me hwee! Sɛ wobɛyɛ eyi ama me a, anka mɛkɔ so ahwɛ wo nguan no na mabɔ wɔn ho ban.+ 32 Mɛfa wo nguan no nyinaa mu nnɛ. Ma nguan a wɔn ho yɛ nsisiinsisii ne damedame ne adwennini nkumaa a wɔn ho bere dum ne mpɔnkye a wɔn ho yɛ nsisiinsisii ne damedame no nnyina faako. Efi nnɛ rekɔ, ɛno na ɛbɛyɛ m’akatua.+ 33 Sɛ ɛba sɛ daakye wobɛhwɛ m’akatua no a, me nokwaredi* bedi me adanse; na sɛ wuhu mpɔnkye a wɔn ho nyɛ nsisiinsisii ne damedame ne adwennini nkumaa a wɔn ho bere dum wɔ me mmoa mu a, na mawia.” 34 Ɛnna Laban kae sɛ: “Eye paa! Ma yɛnyɛ no sɛnea woaka no.”+ 35 Enti saa da no Laban maa mpapo a wɔn ho yɛ nsensanee ne mpɔnkyebere a wɔn ho yɛ nsisiinsisii ne damedame, nea fitaa wɔ ne ho biara, ne adwennini nkumaa a wɔn ho bere dum nyinaa gyinaa faako, na ɔde wɔn hyɛɛ ne mma mmarima no nsa. 36 Afei ɔtew ne ho fii Yakob ho kɔɔ bɛyɛ nnansa kwan. Yakob toaa so hwɛɛ Laban mmoa a ɛkae no so. 37 Ɛno akyi no, Yakob twitwaa duafufu* ne aborɔfo nkate ne kyɛnkyɛn nnua nteaanteaa a ɛyɛ momono, na ɔwaewaee ho nketenkete maa baabi a ɛyɛ fitaa no daa adi. 38 Afei ɔde nnua nteaanteaa a wawaewae ho no guu baabi a mmoa no nom nsu no, na sɛ bere du sɛ anini no foro abere no na wɔba hɔ bɛnom nsu a, wɔahu nnua no. 39 Enti sɛ bere du ma anini no foro abere no wɔ nnua no ho a, wɔwo mma a wɔn ho yɛ nsensanee, nsisiinsisii, ne damedame. 40 Yakob yii nguan mma no kɔɔ nkyɛn na ɔde nguankuw no ani kyerɛɛ adwennini nkumaa a wɔn ho yɛ nsensanee ne damedame a wɔwɔ Laban nguankuw mu no. Ɛnna Yakob yii mmoa a wanya no kɔɔ nkyɛn na wɔamfra Laban de no. 41 Mmoa a wɔn ho yɛ den no, sɛ bere du sɛ anini no foro abere no a, Yakob de nnua no kogu suka no mu faako a mmoa no behu, na sɛ anini no foro abere no a, wɔahu nnua no. 42 Na sɛ mmoa no ho nyɛ den de a, ɔmfa nnua no ngu hɔ. Enti, na Laban mmoa no ho nyɛ den, nanso Yakob mmoa no de, na wɔn ho yɛ den.+ 43 Enti ɔbarima no nyaa ne ho paa, na onyaa nguan ne mfenaa ne nkoa ne yoma ne mfurum pii.+\n^ Anaa “wasiw wo yafunu ano a wuntumi nwo.”\n^ Nt., “ɔnwo nto me srɛ so.”\n^ Ɛkyerɛ, “Ɔtemmufo.”\n^ Ɛkyerɛ, “Madi Asi.”\n^ Ɛkyerɛ, “Aba-Yiye.”\n^ Ɛkyerɛ, “Anigye; Anigyesɛm.”\n^ Ɛyɛ afifide bi a ɛte sɛ ntɔmmɔ anaa santom a ɛsow aba. Ná nkurɔfo susuw sɛ ɛma awo.\n^ Anaa “ɔpaani akatua.”\n^ Ɛkyerɛ, “Ɔyɛ Akatua.”\n^ Ɛkyerɛ, “Obegye Atom.”\n^ Nt., “Onyankopɔn tiee no na obuee ne yafunu mu.”\n^ Ɛyɛ Yosifia a wɔatwa no tiaa. Ɛkyerɛ, “Yah Mfa Bi Nka Ho (Ɔmma Ɛnnɔɔso).”\n^ Anaa “me trenee.”\n^ Ɛyɛ dua bi a ɛpae nhwiren fitaa.


Onyankopɔn Gye Ɔsom Ahorow Nyinaa Tom Anaa?\n1. Sɛnea Onyankopɔn Asɛm kyerɛ no, ɔsom ahorow abien pɛ bɛn na ɛwɔ hɔ?\nYESU kae sɛ: “Momfa ɔpon teateaa no mu; efisɛ ɔkwan a ɛsõ na ɛtrɛw no kɔ ɔsɛe mu, na nnipa bebree na wɔnam so rekɔ mu; nanso ɔpon teateaa ne ɔkwan hihiaa no ne nea ɛkɔ nkwa mu, na nnipa kakraa bi na wohu.” (Mateo 7:13, 14) Sɛnea Onyankopɔn Asɛm kyerɛ no, ɔsom ahorow abien pɛ na ɛwɔ hɔ: biako yɛ nokware, biako yɛ atoro; biako yɛ papa, biako yɛ bɔne; nea ɛkɔ nkwa mu, nea ɛkɔ ɔsɛe mu.\n2. Ɔkwan bɛn so na Kyerɛwnsɛm no kyerɛ sɛ ɛnyɛ ɔsom ahorow nyinaa na ɛsɔ Onyankopɔn ani?\n2 Nnipa binom susuw sɛ ɔsom ahorow nyinaa sɔ Onyankopɔn ani. Bible mu nsɛm a edidi so yi kyerɛ sɛ eyi nyɛ nokware:\n“Israelfo no fii ase yɛɛ bɔne bio wɔ Yehowa ani so, na wɔsom Baal ne Astoret ahoni ne Siria anyame ne Sidon anyame ne Moab anyame ne Ammonfo anyame ne Filistifo anyame. Enti wɔpoo Yehowa na wɔansom no. Na Yehowa bo fuw Israel denneennen.” (Atemmufo 10:6, 7) Sɛ yɛsom abosom anaa anyame foforo biara na yɛansom nokware Nyankopɔn no a, yɛrennya Yehowa anim dom.\n“Ɔman yi de wɔn ano na edi me [Onyankopɔn] ni, na wɔn koma de, atwe afi me ho kɔ akyirikyiri. Wɔsom me kwa, efisɛ wɔkyerɛkyerɛ nnipa ahyɛde.” (Marko 7:6, 7) Sɛ nnipa a wɔkyerɛ sɛ wɔsom Onyankopɔn no kyerɛkyerɛ wɔn ankasa nsɛm sen sɛ wɔbɛkyerɛkyerɛ nea Bible no kyerɛkyerɛ a, wɔn som no yɛ ɔkwa. Onyankopɔn mpene so.\n“Onyankopɔn yɛ Honhom, na ɛsɛ sɛ wɔn a wɔsom no no som no honhom ne nokware mu.” (Yohane 4:24) Ɛsɛ sɛ yɛn som ne nokwasɛm a ɛwɔ Onyankopɔn Asɛm mu no hyia.\nAtoro Som Aba a Ɛsow\n3. Dɛn ne ɔkwan biako a wotumi fa so hu ɔsom a ɛyɛ nokware ne nea ɛyɛ atoro?\n3 Yɛbɛyɛ dɛn ahu sɛ ɔsom bi sɔ Onyankopɔn ani anaasɛ ɛnsɔ n’ani? Yesu kae sɛ: “Dua pa biara sow aba pa, na dua bɔne biara sow aba bɔne . . . Ne saa nti, wɔn aba na mode behu wɔn.” Ɔkwan foforo so no, sɛ ɔsom bi fi Nyankopɔn a, ɛbɛsow aba pa; na sɛ ɔsom bi fi Satan a, ɛbɛsow aba bɔne.—Mateo 7:15-20.\n4. Su bɛn na Yehowa asomfo da no adi?\n4 Nokware som ma wonya nnipa a wɔdɔ wɔn ho wɔn ho na wɔda ɔdɔ adi kyerɛ afoforo. Eyi te saa efisɛ Yehowa ankasa yɛ ɔdɔ Nyankopɔn. Yesu kae sɛ: “Sɛ mododɔ mo ho a, ɛno na ɛbɛma nnipa nyinaa ahu sɛ moyɛ m’asuafo ampa.” Ɔkwan bɛn so na ɔsom ahorow betumi adu nokware som gyinapɛn yi ho?—Yohane 13:35; Luka 10:27; 1 Yohane 4:8.\n5. Ɔkwan bɛn so na nhoma a ɛka nneɛma pii ho nsɛm bi kyerɛkyerɛ Afrika nkoatɔ ho asɛm mu?\n5 Susuw Afrika nkoatɔ no ho hwɛ. The New Encyclopædia Britannica ka sɛ: “Wɔde Afrikafo a wɔn dodow bɛyɛ 18,000,000 kɔɔ Nkramofo Sahara anhweatam so ne India Po no akyi kɔtɔn wɔn wɔ 650 ne 1905 mfe no mu. Wɔ afeha a ɛto so 15 fã a etwa to mu no, Europafo fii ase tɔɔ nkoa wɔ Afrika atɔe fam mpoano, na eduu 1867 mu no, na wɔde po so hyɛn afa Afrikafo bɛyɛ 7,000,000 ne 10,000,000 sɛ nkoa kɔ nea na wɔfrɛ no Wiase Foforo no mu.”\n6. Ɔkwan bɛn so na nyamesom de ne ho hyɛɛ nkoatɔ mu?\n6 Saa bere yi a na Afrika ayɛ basabasa a na wɔtew mmarima, mmea, ne mmofra fi wɔn mmusua ho, gu wɔn nkɔnsɔnkɔnsɔn, de nnade a ɛyɛ hyew hyehyɛɛ wɔn nsow, na wɔtɔ wɔn tɔn wɔn sɛ anantwi no, dɛn na nyamesom yɛe wɔ ho? Bethwell Ogot kyerɛw wɔ Kenyafo Daily Nation no mu sɛ: “Kristofo ne Nkramofo nyinaa gye biako a nnipa nyinaa yɛ ho nkyerɛkyerɛ di, nanso wɔn nyinaa hwɛ maa nkoatɔ ne mmusua ho adwemmɔne kɔɔ so. . . . Ɛsɛ sɛ yegye fɔ a Nkramofo ne Kristofo dii, ne nea Atɔe fam aman ne Mediterranea Supɔw no dii, ne ani a wobu guu nkoatɔ so wɔ Afrika mfehaha pii ma wohuu amane no tom.”\nNyamesom ne Akodi\n7. Afã bɛn na nyamesom akannifo anya wɔ akodi mu?\n7 Atoro som ada n’aba a aporɔw no adi wɔ akwan foforo so. Sɛ nhwɛso no, Bible no ka sɛ “dɔ wo yɔnko,” nanso nyamesom akannifo a wɔwɔ wiase nyinaa agyina akodi akyi denneennen.—Mateo 22:39.\nAtoro som de ne ho ahyɛ akodi ne nkoatɔ mu\n8. (a) Ɔkwan bɛn so na nyamesom akannifo hyɛɛ okum a ɛkɔɔ so wɔ Afrika ntawntawdi mu ho nkuran? (b) Dɛn na ɔsɔfo bi ka faa nyamesom akannifo ho wɔ Nigeria amanko no mu?\n8 Ɛyɛ ade a wonim no yiye sɛ wɔ 1994 mu no, mmea nkokorafo ne asɔfo bi de wɔn ho hyɛɛ nnipakum a ɛkɔɔ so wɔ Rwanda no mu. Nyamesom adi akoten wɔ akodi ahorow a ɛkɔ so wɔ Afrikafo mu no mu. Sɛ nhwɛso no, mogyahwiegu a ɛkɔɔ so wɔ amanko a esii Nigeria mu no, nyamesomfo a wɔwɔ afanu no nyinaa hyɛɛ nkurɔfo nkuran sɛ wɔnko. Bere a saa ɔko no rekɔ so no, ɔsɔfo bi kae sɛ asɔre akannifo de “adwuma a Onyankopɔn de ahyɛ wɔ nsa no ato nkyɛn.” Ɔsan kae bio sɛ: “Yɛn a yɛfrɛ yɛn ho sɛ Onyankopɔn asomfo no abɛdan Satan asomfo.”\n9. Dɛn na Bible ka fa Satan asomfo ho?\n9 Bible no ka pii fa saa asɛm koro no ara ho: “Satan mpo kɔ so ara dan ne ho hann bɔfo. Enti sɛ n’asomfo nso dan wɔn ho trenee asomfo a, ɛnyɛ ade kɛse biara.” (2 Korintofo 11:14, 15) Sɛnea nnipa bɔne pii yɛ wɔn ho sɛ nnipa papa no, Satan de asomfo a wɔyɛ wɔn ho atreneefo nanso wɔn nnwuma yɛ bɔne daadaa nkurɔfo.\n10. Ɔkwan bɛn so na nyamesom akannifo apa Onyankopɔn?\n10 Nyamesom akannifo aka ɔdɔ, asomdwoe, ne papayɛ ho asɛm afa wiase nyinaa, nanso wɔde wɔn ho hyɛ ɔtan, akodi, ne amumɔyɛsɛm mu. Bible no ka wɔn ho asɛm ma ɛfata sɛ: “Wɔpae mu ka wɔ baguam sɛ wonim Onyankopɔn, nanso wɔde wɔn nnwuma pa no.”—Tito 1:16.\nMumfi “Babilon Kɛse” no Mu\n11. Ɔkwan bɛn so na Bible ka atoro som ho asɛm?\n11 Sɛ yɛkenkan Adiyisɛm nhoma a ɛwɔ Bible no mu no a, yebetumi ahu nea Yehowa susuw wɔ atoro som ho. Ɛhɔ no, wɔka atoro som ho asɛm sɛnkyerɛnne kwan so sɛ ɔbea, “Babilon Kɛse.” (Adiyisɛm 17:5) Hyɛ sɛnea Onyankopɔn kaa ne ho asɛm no nsow:\n“Aguaman kɛse . . . ɔno na asase so ahene ne no abɔ aguaman.” (Adiyisɛm 17:1, 2) Sɛ anka atoro som bedi Onyankopɔn nokware no, ɛde ne ho ahyɛ amammuisɛm mu, na mpɛn pii no ɛkyerɛ nniso ahorow nea ɛsɛ sɛ wɔyɛ.\n“Ne mu na wohuu adiyifo ne akronkronfo ne wɔn a wɔakunkum wɔn asase so nyinaa mogya.” (Adiyisɛm 18:24) Atoro som ataa Onyankopɔn asomfo anokwafo akum wɔn na nnipa mpempem pii a wɔawuwu wɔ akodi mu ho asodi abɛda wɔn so.\n‘Ɔhyɛɛ ne ho anuonyam na odii taamu.’ (Adiyisɛm 18:7) Atoro som wɔ ahonyade kɛse, na ɛma n’akannifo no di taamu.\n‘Ɔnam ahonhonsɛm so daadaa amanaman nyinaa.’ (Adiyisɛm 18:23) Atoro som nam n’atoro nkyerɛkyerɛ a ɛkyerɛ sɛ ɔkra no nwu da so abue hokwan ama ahonhonsɛmdi ne abayisɛm ahorow nyinaa bi, na wɔahyɛ awufo ho suro ne nananom a wɔawuwu som ho nkuran.\n12. Kɔkɔbɔ bɛn na Bible no de ma wɔ atoro som ho?\n12 Bible no bɔ nnipa nyinaa kɔkɔ sɛ wɔntwe wɔn ho mfi atoro som ho, na ɛka sɛ: “Mumfi ne mu, me man, sɛ mompɛ sɛ munya ne bɔne no mu kyɛfa na munya ne haw no bi a.”—Adiyisɛm 18:4, 5.\n13. Dɛn na ɛbɛba atoro som ne wɔn a wɔde wɔn ho hyem no so?\n13 Ɛrenkyɛ koraa, wɔbɛsɛe Babilon Kɛse, wiase nyinaa atoro som ahemman no pasaa. Bible no ka sɛ: “Enti na da koro pɛ ne haw bɛba no, owu ne awerɛhow ne ɔkɔm, na wɔde ogya bɛhyew no dwerɛbee, efisɛ Yehowa Nyankopɔn a obuu no atɛn no yɛ ɔhoɔdenfo.” (Adiyisɛm 18:8) Nea ɛbɛyɛ a yɛrennya ne haw no bi no, ɛsɛ sɛ yɛtwe yɛn ho fi nkitahodi biara a yɛne atoro som wɔ no ho, na ɛnsɛ sɛ yɛde yɛn ho hyɛ ne nneyɛe, amanne ne gyidi ahorow a Onyankopɔn ani nnye ho mu. Asɛm no yɛ aniberesɛm. Yɛn nkwa gyina so!—2 Korintofo 6:14-18.\nAdɛn Nti na Ɛsɛ sɛ Yɛhwehwɛ Yɛn Som Mu?


1 Korintofo 15:1-58\n15 Afei anuanom merema moahu asɛmpa+ a meka kyerɛɛ mo,+ na mo nso mugyei, na mugyina mu+ no. 2 Bio nso wɔnam asɛm a mede kaa asɛmpa no kyerɛɛ mo no so regye mo nkwa,+ sɛ muso mu denneennen a, gye sɛ ebia mobɛyɛɛ gyidifo kwa.+ 3 Na nsɛm a edi kan a me nso minyae+ a mede maa mo ne sɛ yɛn bɔne nti na Kristo wui sɛnea Kyerɛwnsɛm no ka no;+ 4 na wosiee no,+ na da a ɛto so abiɛsa+ no, wonyan no,+ sɛnea Kyerɛwnsɛm no ka no;+ 5 na oyii ne ho adi kyerɛɛ Kefa+ ne afei dumien no.+ 6 Ɛno akyi no, oyii ne ho adi kyerɛɛ anuanom bɛboro ahanum bere koro mu, na wɔn mu dodow no ara da so te ase,+ nanso wɔn mu binom adeda wɔ owu mu. 7 Ɛno akyi no oyii ne ho adi kyerɛɛ Yakobo,+ ne afei asomafo no nyinaa;+ 8 na nea etwa to koraa no, oyii ne ho adi kyerɛɛ me+ a mete sɛ nea ne bere anso a wɔwoo no yi. 9 Na mene nea osua koraa+ wɔ asomafo no mu a mensɛ sɛ wɔfrɛ me ɔsomafo, efisɛ metaa+ Onyankopɔn asafo. 10 Nanso Onyankopɔn adom+ nti na mete sɛnea mete yi. Na dom a ɔdom me no anyɛ kwa,+ na mmom mebɔɔ me ho mmɔden sen wɔn nyinaa,+ nanso ɛnyɛ me, na ɛyɛ Onyankopɔn adom a ɛka me ho no.+ 11 Nanso sɛ́ ɛyɛ me anaa ɛyɛ wɔn no, saa na yɛka asɛm no, na saa na moagye adi.+ 12 Afei sɛ wɔreka Kristo ho asɛm sɛ wɔanyan no afi awufo mu+ a, adɛn nti na mo mu binom ka sɛ awufo sɔre biara nni hɔ?+ 13 Na sɛ awufo sɔre nni hɔ de a, na ɛkyerɛ sɛ wɔannyan Kristo nso.+ 14 Na sɛ wɔannyan Kristo nso a, yɛn asɛnka yɛ kwa, na yɛn gyidi nso yɛ kwa.+ 15 Afei nso wobebu yɛn sɛ yɛadi Onyankopɔn ho adansekurum,+ efisɛ yɛadi adanse+ atia Onyankopɔn sɛ wanyan Kristo,+ a sɛ awufo sɔre biara nni hɔ a, anka wannyan no.+ 16 Na sɛ wɔrennyan awufo a, na ɛkyerɛ sɛ wɔannyan Kristo nso. 17 Bio nso, sɛ wɔannyan Kristo a, na mo gyidi so nni mfaso, na moda so wɔ mo bɔne mu.+ 18 Nokwarem no, ɛbɛkyerɛ nso sɛ wɔn a Kristo mu wɔdedae wɔ owu mu+ no asɛe kwa.+ 19 Sɛ nkwa yi mu nko na yɛanya Kristo mu anidaso+ a, ɛnde na yɛn na yɛyɛ mmɔbɔ paa wɔ nnipa nyinaa mu. 20 Nanso afei wɔanyan Kristo afi awufo mu+ sɛ wɔn a wɔadeda wɔ owu mu no aba a edi kan.+ 21 Na sɛnea ɛnam onipa so na owu+ bae no, saa ara na ɛnam onipa so na owusɔre nso bae.+ 22 Na sɛnea obiara rewu wɔ Adam mu+ no, saa ara na wɔbɛma obiara anya nkwa wɔ Kristo mu.+ 23 Nanso obiara ne ne gyinabea: Kristo ne aba a edi kan+ no, ansa na wɔn a wɔyɛ Kristo dea no adi hɔ wɔ ne mmae mu.+ 24 Ɛno akyi na awiei no bɛba ma ɔde ahenni no ahyɛ ne Nyankopɔn ne n’Agya nsa, bere a watu aban ne tumi ne ahoɔden nyinaa agu+ no. 25 Na etwa sɛ odi hene kosi sɛ Onyankopɔn de atamfo nyinaa begu ne nan ase.+ 26 Ɔtamfo a otwa to a obetu no agu ne owu.+ 27 Na Onyankopɔn “de nneɛma nyinaa guu ne nan ase.”+ Na sɛ ɔka sɛ ‘wɔde nneɛma nyinaa agu ne nan ase’+ a, emu da hɔ pefee sɛ nea ɔde nneɛma nyinaa guu ne nan ase no nka ho bi.+ 28 Na sɛ onya de nneɛma nyinaa gu ne nan ase+ a, afei Ɔba no ankasa nso de ne ho bɛhyɛ Nea+ ɔde nneɛma nyinaa hyɛɛ n’ase no ase, na Onyankopɔn ayɛ ade nyinaa ama obiara.+ 29 Anyɛ saa a anka wɔn a wɔbɔ wɔn asu kɔ owu mu no bɛyɛ dɛn?+ Sɛ awufo nsɔre koraa+ a, dɛn nti na wɔbɔ wɔn asu+ kɔ owu mu? 30 Adɛn nti nso na yɛwɔ asiane mu dɔn biara?+ 31 Da biara me ne owu bɔ mpunimpu.+ Anuanom, mede ahurusi+ a midi wɔ mo ho wɔ yɛn Awurade Yesu Kristo mu si so dua. 32 Sɛ me ne mmoa koe sɛnea nnipa yɛ wɔ Efeso+ no a, mfaso bɛn na ɛwɔ so ma me? Sɛ awufo nsɔre a, ɛnde “momma yennidi na yɛnnom, na ɔkyena na yɛawu.”+ 33 Mommma wɔnnnaadaa mo. Fekubɔne sɛe ɔbra pa.+ 34 Momma mo ani nna hɔ+ wɔ trenee mu, na monntena bɔne mu, efisɛ ebinom nni Onyankopɔn ho nimdeɛ.+ Merekasa de ahyɛ mo aniwu.+ 35 Nanso obi bɛka sɛ: “Ɔkwan bɛn na wɔbɛfa so anyan awufo? Nipadua bɛn mpo na wɔde reba?”+ 36 Onipa a wunni adwene! Nea wudua no nnya nkwa, gye sɛ awu ansa;+ 37 na nea wudua no, ɛnyɛ dua a ɛbɛba no na wudua, na mmom aba kɛkɛ,+ awi anaa foforo biara; 38 nanso Onyankopɔn ma ɛyɛ dua+ a ɔpɛ,+ na aba no mu biara nya n’ankasa dua. 39 Ɔhonam nyinaa nyɛ honam koro, na mmom ɛsono adesamma de na ɛsono ntɔteboa de, ɛsono nnomaa de na ɛsono mpataa+ de. 40 Na ɔsoro+ abɔde wɔ hɔ na asase so abɔde+ wɔ hɔ; na ɔsoro abɔde anuonyam+ nko na asase so abɔde de nko. 41 Owia+ anuonyam nko na ɔsram+ anuonyam nko, na nsoromma+ nso anuonyam nko; na nsoromma mpo, emu biara ne n’anuonyam. 42 Saa ara nso na awufo sɔre te.+ Wodua no nea ɛporɔw mu, wonyan no nea ɛmporɔw+ mu. 43 Wodua no animguase mu,+ wonyan no anuonyam mu.+ Wodua no mmerɛwyɛ mu,+ wonyan no tumi mu.+ 44 Wodua no honam nipadua+ mu, wonyan no honhom nipadua+ mu. Sɛ honam nipadua wɔ hɔ a, honhom nipadua nso wɔ hɔ. 45 Saa ara na wɔakyerɛw mpo sɛ: “Onipa a odi kan Adam bɛyɛɛ ɔkra teasefo.”+ Adam a odi akyiri no bɛyɛɛ honhom+ a ɔma nkwa.+ 46 Nanso, ɛnyɛ honhom mu de no na edi kan, na mmom honam mu de no, ɛno akyi ansa na honhom mu de no reba.+ 47 Onipa a odi kan no fi fam na wɔde dɔte na ɛyɛɛ no;+ onipa a ɔto so abien no fi soro.+ 48 Sɛnea nea wɔde dɔte yɛɛ no no+ te no, saa ara na wɔn a wɔde dɔte yɛɛ wɔn no nso te; na sɛnea nea ofi soro+ no te no, saa ara na wɔn a wofi soro no nso te.+ 49 Na sɛnea yɛhyɛɛ nea wɔde dɔte yɛɛ no no suban+ no, saa ara na yɛbɛhyɛ nea ofi soro no nso suban.+ 50 Nanso anuanom, eyi na meka, sɛ honam ne mogya ntumi nnya Onyankopɔn ahenni,+ na saa ara na nea ɛporɔw ntumi nnya nea ɛmporɔw.+ 51 Hwɛ! Meka mo ahintasɛm kronkron bi sɛ: Ɛnyɛ yɛn nyinaa na yɛbɛdeda owu mu, na mmom yɛn nyinaa bɛsesã+ 52 ntɛm so, anibu mu, torobɛnto a edi akyiri no mu. Na torobɛnto+ no bɛhyɛn, na wɔanyan awufo sɛ wɔn a wɔmporɔw, na yɛbɛsesã. 53 Na ɛsɛ sɛ nea ɛporɔw yi hyɛ nea ɛmporɔw,+ na nea ewu+ yi hyɛ nea enwu. 54 Na sɛ nea ɛporɔw yi hyɛ nea ɛmporɔw, na nea ewu yi hyɛ nea enwu a, ɛno na asɛm a wɔakyerɛw no bɛba mu sɛ: “Wɔamene owu+ akosi daa.”+ 55 “Owu, wo nkonimdi wɔ he? Owu, wo nwowɔe wɔ he?”+ 56 Nwowɔe+ a ɛde owu ba ne bɔne, na bɔne tumi ne Mmara+ no. 57 Nanso aseda nka Onyankopɔn, efisɛ ɔnam yɛn Awurade Yesu Kristo so ma yedi nkonim!+ 58 Enti me nuanom adɔfo, muntintim,+ munnhinhim, monyɛ pii wɔ Awurade adwuma no mu+ daa, na munim sɛ mo brɛ renyɛ kwa+ Awurade mu.


Bɔne ho afɔre ho nsɛm foforo (1-7)\nAfɔrebɔ ahorow ho akwankyerɛ (8-30)\nƆhyew afɔre (8-13)\nAduan afɔre (14-23)\nBɔne ho afɔre (24-30)\n6 Yehowa toaa so ka kyerɛɛ Mose sɛ: 2 “Sɛ obi de biribi ma ne yɔnko sɛ ɔnhwɛ so anaasɛ ne biribi bedi ne nsam na wanni mu nokware,+ anaa ɔbɔ ne yɔnko korɔn anaasɛ ɔfa ɔkwan bi so sisi no a, saa onipa* no ayɛ bɔne na wanni Yehowa nokware.+ 3 Anaa sɛ ohu biribi a ayera na wanka mu nokware anaa ɔyɛ nneɛma yi bi na ɔka atoro ntam wɔ ho a, wayɛ bɔne,+ na nea ɛsɛ sɛ ɔyɛ ni: 4 Sɛ ampa wayɛ bɔne na odi fɔ a, nea owiae anaa ɔnam nsisi so nyae anaa nea wɔde maa no sɛ ɔnhwɛ so a ɔfae anaa nea ayera a ohui no, ɛsɛ sɛ ɔsan de kɔ. 5 Biribiara a abedi ne hɔ a ɔkaa atoro ntam wɔ ho no, ɔmfa nkɔ anaa ontua ho ka.+ Afei ɛda a ne bɔne bɛda adi no, wommu nea ɔfae no ho ka, na wɔnkyɛ mu anum mma ontua mu baako nka ho mma ne wura. 6 Ma ɔmfa odwennini a ɔte apɔw a ɛsom bo te sɛ ɛbo a wɔatwa ato hɔ no mmrɛ Yehowa, na ɔsɔfo no mfa mmɔ afodi afɔre.+ 7 Afei ɔsɔfo no mpata mma no wɔ Yehowa anim, na bɔne biara a wayɛ a ama wadi fɔ no, wɔde bɛkyɛ no.”+ 8 Yehowa san ka kyerɛɛ Mose sɛ: 9 “Ka kyerɛ Aaron ne ne mma sɛ, ‘Ɔhyew afɔre no ho mmara ni:+ Momma aboa a mode bɛbɔ ɔhyew afɔre no nna afɔremuka no gya so anadwo mu nyinaa nkosi anɔpa, na wɔnhwɛ sɛ afɔremuka no gya rennum. 10 Ma ɔsɔfo no nhyɛ n’ataade a wɔde nwera apam no,+ na ɔnhyɛ nwera nika*+ nkata ne ho. Afei nea wɔde bɔɔ ɔhyew afɔre wɔ afɔremuka no so no, onyi ɛho nsõ*+ no ngu afɔremuka no nkyɛn. 11 Ɛno akyi no, onyi n’ataade no+ ngu hɔ na ɔnhyɛ ataade foforo, na ɔnsesaw nsõ no nkɔ baabi a ɛhɔ tew wɔ asoɛe no akyi.+ 12 Ɛsɛ sɛ ɔhwɛ sɛ ogya wɔ afɔremuka no so daa, na ɛnsɛ sɛ edum. Ma ɔsɔfo no mfa anyina+ ngu so nhyew no anɔpa biara na ɔmfa aboa a wɔde no bɛbɔ ɔhyew afɔre no nto so, na ɔmma asomdwoe afɔrebɔde no srade nhyew wɔ so.+ 13 Ɛnsɛ sɛ afɔremuka no so gya dum; ɛsɛ sɛ mohwɛ hu sɛ ogya wɔ so daa. 14 “‘Aduan afɔre no ho mmara ni:+ Aaron mma na ɛsɛ sɛ wɔde ba Yehowa anim wɔ afɔremuka no anim. 15 Wɔn mu baako nsaw esiam muhumuhu a wɔde bɛbɔ aduan afɔre no ne ngo no ne ɛhyɛ* a ɛka ho no nsa ma, na ɔnhyew wɔ afɔremuka no so sɛ afɔre huamhuam* mma Yehowa, na ɛno nnyina hɔ mma afɔre no nyinaa.*+ 16 Aaron ne ne mma nni nea ɛbɛka no.+ Wonni no sɛ paanoo a mmɔkaw* nnim wɔ beae a ɛhɔ yɛ kronkron wɔ ahyiae ntamadan no adiwo.+ 17 Ɛnsɛ sɛ wɔde biribiara a mmɔkaw wom ka ho tõ.+ Aduan afɔre a wɔde ogya hyew ma me no na mede bi ama wɔn sɛ wɔn kyɛfa.+ Ɛyɛ ade kronkron paa+ te sɛ bɔne ho afɔre ne afodi afɔre no. 18 Aaron mma mmarima no nyinaa bedi bi.+ Ɛyɛ wɔn kyɛfa a wobenya afi afɔre a wɔde ogya hyew ma Yehowa no mu, na ɛbɛyɛ wɔn kyɛfa wɔ mo awo ntoatoaso nyinaa mu.+ Biribiara a ɛbɛkã no* no bɛyɛ kronkron.’” 19 Yehowa toaa so ka kyerɛɛ Mose sɛ: 20 “Da a wɔbɛsra+ Aaron ngo no, afɔre a ɔne ne mma bɛbɔ ama Yehowa ni: Wɔmfa esiam muhumuhu efa nkyem du mu baako*+ mmɔ aduan afɔre+ mma me bere nyinaa. Sɛ wɔde fã bɔ afɔre anɔpa a, na wɔde fã abɔ afɔre anwummere. 21 Wɔmfa ngo mfɔtɔw no yiye na wɔntõ wɔ apampaa so.+ Afei wɔmfa aduan a watõ na wɔabubu mu asinasin no mmra Yehowa anim sɛ aduan afɔre huamhuam.* 22 Ne mma no mu nea wɔbɛsra no ahyɛ no sɔfo asi n’anan+ no na ɔbɛbɔ afɔre no. Eyi ne ahyɛde a wobedi so daa: Ma wɔnhyew afɔrebɔde no nyinaa mma Yehowa. 23 Aduan afɔre biara a wɔbɛbɔ ama ɔsɔfo bi no, ɛsɛ sɛ wɔhyew ne nyinaa. Obiara nnni bi.” 24 Yehowa san ka kyerɛɛ Mose sɛ: 25 “Ka kyerɛ Aaron ne ne mma sɛ, ‘Bɔne ho afɔre no ho mmara ni:+ Faako a wokum aboa a wɔde no bɔ ɔhyew afɔre no,+ ɛhɔ ara nso na wobekum aboa a wɔde no bɛbɔ bɔne ho afɔre no wɔ Yehowa anim. Ɛyɛ ade kronkron paa. 26 Ɔsɔfo a ɔde bɛbɔ bɔne ho afɔre no bɛwe bi.+ Na ɔbɛwe wɔ baabi a ɛhɔ yɛ kronkron wɔ ahyiae ntamadan no adiwo.+ 27 “‘Biribiara a ɛbɛka nam no bɛyɛ kronkron, na sɛ obi de mogya no bi pete n’ataade mu a, ma ɔnhoro nea mogya aka mu no wɔ baabi a ɛhɔ yɛ kronkron. 28 Sɛ wɔnoae wɔ kuku mu a, wɔmmɔ kuku no. Nanso sɛ wɔnoae wɔ kɔbere sɛn mu a, wontwitwiw mu mfa nsu nhohoro mu. 29 “‘Mmarima a wɔyɛ asɔfo nyinaa bɛwe bi.+ Ɛyɛ ade kronkron paa.+ 30 Nanso bɔne ho afɔre biara a wɔde ɛho mogya no bi bɛkɔ ahyiae ntamadan no kronkronbea+ hɔ akɔpata ama bɔne no, ɛnsɛ sɛ obiara we bi. Wɔmfa ogya nhyew ne nyinaa.\n^ Anaa “ɛbɛkã afɔrebɔde.”


Genesis 1 | Intanɛt So Bible| Wiase Foforɔ Nkyerɛaseɛ\nOnyankopɔn bɔɔ ɔsoro ne asaase (1, 2)\nNnansia na ɔde yɛɛ asaase ho adwuma (3-31)\nDa 1: hann; awia ne anadwo (3-5)\nDa 2: ewim (6-8)\nDa 3: asaase kesee ne afifide (9-13)\nDa 4: nkanea a ɛwɔ wim (14-19)\nDa 5: mpataa ne nnomaa (20-23)\nDa 6: mmoa a wɔwɔ asaase so ne nnipa (24-31)\n1 Mfiase no Onyankopɔn bɔɔ ɔsoro ne asaase.+ 2 Ná asaase no wɔ hɔ kwa a wunhu n’adeban, na esum kata nsu* no ani,+ na na Onyankopɔn honhom*+ redi akɔneaba wɔ nsu no ani.+ 3 Na Onyankopɔn kae sɛ: “Hann mmra.” Ɛnna hann bae.+ 4 Afei Onyankopɔn hui sɛ hann no ye, na Onyankopɔn fii ase kyɛɛ hann ne sum no mu. 5 Onyankopɔn frɛɛ hann no Awia,* na esum no de, ɔfrɛɛ no Anadwo.*+ Ade sae na ade kyee; da a edi kan ni. 6 Afei Onyankopɔn kae sɛ: “Ewim+ mmra nsu no ntam, na ɛmmɛpae nsu ne nsu no mu.”+ 7 Enti Onyankopɔn maa wim bae, na ɛpaee nsu no mu ma ebi kodii soro na ebi kaa fam.+ Na ɛyɛɛ saa. 8 Onyankopɔn frɛɛ wim no Ɔsoro. Ade sae na ade kyee; da a ɛto so abien ni. 9 Na Onyankopɔn kae sɛ: “Nsu a ɛwɔ ɔsoro ase no mmoaboa ano wɔ faako na asaase kesee nyi ne ho.”+ Na ɛyɛɛ saa. 10 Onyankopɔn frɛɛ baabi a ɛyɛ kesee no Asaase,+ na ɔfrɛɛ nsu a aboaboa ano no Ɛpo.+ Na Onyankopɔn hui sɛ eye.+ 11 Afei Onyankopɔn kae sɛ: “Asaase mfifi nwura frɔmfrɔm, afifide a ɛsow aba ne nnua a ɛsow aba; emu biara nsow aba wɔ asaase so sɛnea ne su te.” Na ɛyɛɛ saa. 12 Na nwura frɔmfrɔm fii ase fifii asaase so, afifide a ɛsow aba+ ne nnua a ɛsow aba; emu biara sow aba sɛnea ne su te. Na Onyankopɔn hui sɛ eye. 13 Ade sae na ade kyee; da a ɛto so abiɛsa ni. 14 Afei Onyankopɔn kae sɛ: “Nkanea*+ mmra wim wɔ ɔsoro na ɛnkyɛ awia ne anadwo mu;+ na ɛnyɛ nsɛnkyerɛnne na ɛnkyerɛ mmere ne nna ne mfe.+ 15 Ɛbɛyɛ nkanea wɔ wim na ahyerɛn asaase so.” Na ɛyɛɛ saa. 16 Na Onyankopɔn yɛɛ* nkanea akɛse abien, kanea kɛse paa no hyerɛn awia+ na ketewa no hyerɛn anadwo, na ɔyɛɛ nsoromma nso.+ 17 Enti Onyankopɔn de sensɛn soro sɛ ɛnhyerɛn asaase so, 18 sɛnea ɛbɛyɛ a ɛbɛhyerɛn awia ne anadwo* na akyɛ hann ne esum mu.+ Na Onyankopɔn hui sɛ eye. 19 Ade sae na ade kyee; da a ɛto so anan ni. 20 Afei Onyankopɔn kae sɛ: “Abɔde* a nkwa wom nyɛ nsu no mu manyamanya na ntuboa nso ntu mfa asaase so wɔ wim.”+ 21 Na Onyankopɔn bɔɔ ɛpo mu mmoa akɛse ne abɔde* a nkwa wom a wɔnenam nsu mu manyamanya nyinaa sɛnea wɔn su te, ne ntuboa a wɔwɔ ntaban nyinaa sɛnea wɔn su te. Na Onyankopɔn hui sɛ eye. 22 Afei Onyankopɔn hyiraa wɔn kae sɛ: “Monwo na monnɔɔso na monhyɛ ɛpo mu ma,+ na ntuboa nso nnɔɔso wɔ asaase so.” 23 Ade sae na ade kyee; da a ɛto so anum ni. 24 Afei Onyankopɔn kae sɛ: “Abɔde* a nkwa wom mmra asaase so sɛnea wɔn su te, afieboa ne mmoa a wɔwea* ne wuram mmoa sɛnea wɔn su te.”+ Na ɛyɛɛ saa. 25 Na Onyankopɔn yɛɛ wuram mmoa sɛnea wɔn su te, ne afieboa sɛnea wɔn su te, ne mmoa a wɔwea asaase so nyinaa sɛnea wɔn su te. Na Onyankopɔn hui sɛ eye. 26 Afei Onyankopɔn kae sɛ: “Ma yɛnyɛ+ onipa wɔ yɛn suban+ so sɛnea yɛte;+ ma wonnya asaase nyinaa so tumi, na wonnya ɛpo mu mpataa, wim ntuboa, afieboa, ne mmoa a wɔwea asaase so nyinaa so tumi.”+ 27 Na Onyankopɔn bɔɔ onipa wɔ ne suban so, Onyankopɔn suban so na ɔbɔɔ no; ɔbarima ne ɔbea na ɔbɔɔ wɔn.+ 28 Afei Onyankopɔn hyiraa wɔn, na Onyankopɔn ka kyerɛɛ wɔn sɛ: “Monwo na monnɔɔso na monhyɛ asaase so ma+ na munnya so tumi,+ na ɛpo mu mpataa ne wim ntuboa ne abɔde a nkwa wom a wɔnenam asaase so nyinaa, munnya wɔn so tumi.”+ 29 Ɛnna Onyankopɔn kae sɛ: “Mede afifide a ɛsow aba wɔ asaase so nyinaa ne nnua a ɛsow aba nyinaa ama mo. Ɛnyɛ aduan mma mo.+ 30 Afei wuram mmoa nyinaa ne wim ntuboa nyinaa ne asaase so abɔde biara a nkwa wom* no, mede nhaban momono nyinaa ama wɔn sɛ ɛnyɛ wɔn aduan.”+ Na ɛyɛɛ saa. 31 Afei Onyankopɔn hwɛɛ biribiara a wayɛ, na ohui sɛ, eye paa!+ Ade sae na ade kyee; da a ɛto so asia ni.\n^ Anaa “subun; nsu a ɛrebu fa so.”\n^ Anaa “Onyankopɔn adeyɛ tumi; tumi a Onyankopɔn de yɛ ade.”\n^ Anaa “Adekyee.”\n^ Anaa “Adesae.”\n^ Kyerɛ sɛ, owia, ɔsram, ne nsoromma.\n^ Ɛsono Hebri asɛmfua a wɔakyerɛ ase “yɛɛ” no, ɛnna ɛsono nea wɔakyerɛ ase “bɔɔ” wɔ nkyekyɛm 1, 21, 27, ne 2:3 no. Asɛmfua “yɛɛ” no betumi akyerɛ biribi a obi resiesie anaa ɔreyɛ ho adwuma.\n^ Nt., “ebedi awia ne anadwo so.”\n^ Anaa “mmoa a wɔtwe wɔn ho ase.” Ebi ne ɔwɔ, ɔketew, ne mmoa foforo a wɔn nso twe wɔn ho ase.\n^ Anaa “ɔkra; ɔkra teasefo.”


Romafo 15 | Intanɛt So Bible| Wiase Foforɔ Nkyerɛaseɛ\nƆde Kɔmaa Romafo 15:1-33\nObiara nnye ne yɔnko ntom, sɛnea Kristo nso gyee mo toom no (1-13)\nPaul, ɔsomfo ma amanaman no (14-21)\nPaul akwantu nhyehyɛe (22-33)\n15 Yɛn a yɛyɛ den no, ɛsɛ sɛ yɛsoa wɔn a wɔnyɛ den no mmerɛwyɛ,+ na ɛnsɛ sɛ yɛyɛ nea yɛn ankasa pɛ.+ 2 Momma yɛn mu biara nyɛ nea ne yɔnko pɛ, nea eye a ɛbɛhyɛ ne yɔnko den.+ 3 Na Kristo mpo anyɛ nea ɔno ara pɛ,+ na mmom sɛnea wɔakyerɛw no: “Wɔn a wogu w’anim ase no, wɔn animguase aba me so.”+ 4 Na biribiara a wɔakyerɛw ato hɔ no, wɔakyerɛw sɛ ɛnkyerɛkyerɛ yɛn,+ na yɛnam yɛn animia+ ne Kyerɛwnsɛm no mu awerɛkyekye so anya anidaso.+ 5 Onyankopɔn a ɔma yetumi mia yɛn ani gyina mu na ɔma yɛn awerɛkyekye no, ɔmma mo nyinaa nnya adwene a na Kristo Yesu wɔ no ara bi, 6 sɛnea ɛbɛyɛ a mobɛyɛ baako,+ na mode nne* koro ahyɛ yɛn Awurade Yesu Kristo Nyankopɔn ne n’Agya anuonyam. 7 Enti obiara nnye ne yɔnko ntom,*+ sɛnea Kristo nso gyee mo toom no,+ na ahyɛ Onyankopɔn anuonyam. 8 Na mereka akyerɛ mo sɛ, Kristo bɛyɛɛ ɔsomfo maa wɔn a Onyankopɔn nokwaredi nti wɔatwa twetia*+ no, sɛnea ɛbɛyɛ a ɔbɛma ada adi sɛ ɛbɔ ahorow a Onyankopɔn hyɛɛ wɔn agyanom no bɛba mu,+ 9 na ama amanaman no ahyɛ Onyankopɔn anuonyam esiane ne mmɔborɔhunu nti.+ Sɛnea wɔakyerɛw sɛ: “Ɛno nti na mɛpae mu abɔ wo din wɔ amanaman mu, na mato ayeyi nnwom ama wo din”+ no. 10 Na ɔsan kae sɛ: “Amanaman, mo ne ne man ani nnye.”+ 11 Ɔkae bio sɛ: “Amanaman nyinaa, munyi Yehowa* ayɛ, na momma aman nyinaa nkamfo no.”+ 12 Na bio nso Yesaia kae sɛ: “Yese ntini bɛba,+ na obi bɛsɔre abedi amanaman so.+ Ɔno na amanaman de wɔn ani bɛto no so.”+ 13 Esiane sɛ mugye Onyankopɔn a ɔma anidaso no di nti, ɔmfa anigye ne asomdwoe bebree nhyɛ mo ma, sɛnea ɛbɛyɛ a mobɛfa honhom kronkron ahoɔden+ so anya anidaso aboro so.* 14 Me nuanom, me ara migye di sɛ papayɛ nso ahyɛ mo ma, na nimdeɛ nyinaa ahyɛ mo ma, na obiara tumi tu ne yɔnko fo.* 15 Nanso, makyerɛw mo aka nsɛm bi penpen sɛnea ɛbɛyɛ a mɛsan de akaakae mo. Mereyɛ saa esiane adom a Onyankopɔn de ama me no nti. 16 Wadom me, sɛnea ɛbɛyɛ a mɛyɛ Kristo Yesu baguam somfo ama amanaman no.+ Mereyɛ Onyankopɔn asɛmpa+ ho adwuma kronkron no, sɛnea ɛbɛyɛ a amanaman yi bɛyɛ afɔrebɔde a ɛsɔ ani a wɔde honhom kronkron atew ho. 17 Enti ɛba nneɛma a ɛfa Onyankopɔn ho a, mewɔ nea megyina so adi ahurusi wɔ Kristo Yesu mu. 18 Na merensi me bo sɛ mɛka biribiara, gye nea Kristo nam me so ayɛ nko ara. Kristo nam me so yɛɛ adwuma sɛnea ɛbɛyɛ a amanaman no bɛyɛ osetie. Ɔfaa m’asɛm ne m’adwuma so na ɛyɛɛ saa. 19 Ɔsan nso faa nsɛnkyerɛnne ne anwonwade tumi+ ne honhom kronkron tumi so na ɛyɛɛ saa. Ɛno nti, mekaa Kristo ho asɛmpa no frenkyemm fii Yerusalem kɔe ara koduu Ilirikum.+ 20 Saa kwan yi so no, mede yɛɛ me botae sɛ merenka asɛmpa no wɔ baabi a nkurɔfo ate Kristo din wɔ hɔ dedaw, sɛnea ɛbɛyɛ a merensi nsi obi fapem so; 21 na mmom, sɛnea wɔakyerɛw no: “Wɔn a wɔnkaa ne ho asɛm nkyerɛɛ wɔn no behu, na wɔn a wɔntee no bɛte ase.”+ 22 Ɛno nso nti na meyɛe ara nso mantumi amma mo nkyɛn no. 23 Nanso seesei asaase biara nni hɔ a menkaa asɛm no wɔ so wɔ mpɔtam ha, na mfe pii* ni na mahwɛ kwan denneennen sɛ mɛba mo nkyɛn. 24 Enti sɛ merekɔ Spain a, mehwɛ kwan sɛ mehu mo, na sɛ me ne mo bɔ kakra a, moagya me kwan kakra ama makɔ hɔ. 25 Nanso seesei de, merebɛkɔ Yerusalem akɔsom akronkronfo no.+ 26 Na wɔn a wɔwɔ Makedonia ne Akaia no ani agye sɛ wɔde wɔn nneɛma ama sɛ ntoboa de rekɔma akronkronfo a ɛwɔ Yerusalem no mu ahiafo.+ 27 Ɛwom, wɔde anigye na ɛyɛɛ saa, nanso na wɔde wɔn ka; efisɛ nneɛma a wonya fii Onyankopɔn hɔ no, amanaman no ne wɔn kyɛe. Enti ɛsɛ sɛ wɔn nso de wɔn nneɛma som wɔn bi.+ 28 Enti sɛ miwie eyi, na sɛ mede saa ntoboa* yi kɔma wɔn a, mɛfa mo hɔ akɔ Spain. 29 Bio nso, minim sɛ minya ba mo nkyɛn a, mede Kristo nhyira a abu so bɛba. 30 Afei anuanom, menam yɛn Awurade Yesu Kristo ne honhom no dɔ so srɛ mo sɛ, monka me ho na monyere mo ho mmɔ Onyankopɔn mpae mma me,+ 31 sɛnea ɛbɛyɛ a wobegye me+ afi wɔn a wonnye nni nsam wɔ Yudea, na akronkronfo no ani agye me som adwuma a merekɔyɛ wɔ Yerusalem no ho,+ 32 na sɛ ɛyɛ Onyankopɔn pɛ a, mede anigye aba mo nkyɛn, na me ne mo nyinaa, obiara ho adwo no. 33 Onyankopɔn a ɔma asomdwoe no ne mo nyinaa ntena.+ Amen.\n^ Anaa “munnye mo ho mo ho.”\n^ Anaa “ama abu afa so.”\n^ Anaa “kyerɛkyerɛ ne yɔnko.”\n^ Ebetumi nso akyerɛ, “bi.”


KENKAN WƆ Acholi Afrikaans Albanian American Sign Language Amharic Arabic Armenian Aukan Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Betsimisaraka (Southern) Bicol Bislama Boulou Brazilian Sign Language Bulgarian Cambodian Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Croatian Cuban Sign Language Czech Dangme Danish Digor Douala Drehu Dutch Ecuadorian Sign Language Efik English Estonian Ewe Fijian Finnish Fon French Ga Garifuna Georgian German Gitonga Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indian Sign Language Indonesian Isoko Italian Italian Sign Language Japanese Javanese Kabiye Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Low German Luganda Lunda Luo Macedonian Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nzema Oromo Ossetian Otetela Pangasinan Papiamento (Aruba) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Ronga Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tarascan Tatar Telugu Tetun Dili Thai Tigrinya Tiv Tlapanec Tok Pisin Tongan Totonac Tshwa Tsonga Tswana Turkish Tuvaluan Twi Tzeltal Ukrainian Umbundu Urdu Urhobo Uruund Uzbek Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\n“Mfiase no de, na yɛn ani so atan yɛn. Atɛkyɛ ne nsuyiri twiw faa yɛn nneɛma nyinaa so.”—Andrew, Sierra Leone.\n“Bere a mframa kɛse no sɛee nneɛma wiei no, yɛsan kɔɔ yɛn fie. Biribiara anka. Asɛm no tɔɔ yɛn so. Me babea buu nkotodwe na osui.”—David, Virgin Islands.\nSƐ ASIANE bi ato wo pɛn a, ebia wobɛte nkurɔfo ase bere a wɔreka wɔn amanehunu ho asɛm no: sɛnea wɔn ho dwiriw wɔn, wɔn abam bui, wɔn adwene tu frae, wɔn ho yeraw wɔn, ne sɛnea na wɔsoso dae bɔne. Nnipa a wɔafa amanehunu a ɛte saa mu no pii abam abu ma wonhu nea wɔnyɛ wɔ abrabɔ mu.\nSɛ atoyerɛnkyɛm bi asi ama woahwere wo nneɛma nyinaa a, ebia w’abam reyɛ abu. Ebetumi ama asetena koraa afono wo. Nanso, Bible ma yɛte ase sɛ ehia wo a nwu. Efisɛ anidaso wɔ hɔ.\nBIBLE MU NOKWARE MA YENYA ANIDASO\nƆsɛnkafo 7:8 ka sɛ: “Asɛm awiei ye sen ne mfiase.” Sɛ atoyerɛnkyɛm bi to wo a, mfiase no ɛbɛyɛ te sɛ nea anidaso nyinaa asa no. Nanso sɛ wobɔ mmɔden toto wo nneɛma yiye a, biribi pa betumi afi mu aba.\nBible hyɛ bɔ sɛ bere bi bɛba a, ‘wɔrente agyee! anaa buei! biara bio.’ (Yesaia 65:19) Sɛ asase dan paradise wɔ Onyankopɔn Ahenni ase a, wei nyinaa bɛbam. (Dwom 37:11, 29) Atoyerɛnkyɛm biara rensi bio. Dadwen ne kɔdaanna nyinaa befi hɔ koraa efisɛ ade nyinaa so Tumfoɔ Nyankopɔn ahyɛ bɔ sɛ: “Wɔrenkae kan nneɛma no bio, na ɛremma komam bio.”—Yesaia 65:17.\nWo de susuw ho hwɛ: Yɛn Bɔfo no ahyɛ bɔ sɛ ‘ɔbɛma wo daakye ne anidaso,’ kyerɛ sɛ, wobɛtena ase asomdwoe mu wɔ Onyankopɔn Ahenni ase. (Yeremia 29:11) Sɛ wuhu saa nokwasɛm yi a, ɔkwan bɛn so na ɛbɛboa wo na w’abam ammu? Sally a yɛkaa ne ho asɛm wɔ asɛm a edi kan no mu no kaa sɛ: “Sɛ wokae nneɛma pa a Onyankopɔn Ahenni bɛyɛ ama yɛn daakye no a, ebetumi aboa wo ma woayi w’adwene afi yaw a woafa mu no so, na woahwɛ sɛnea wubegyina tebea a wowom seesei no ano.”\nNea Onyankopɔn Ahenni bɛyɛ ama nnipa nnansa yi ara no, adɛn nti na wunsua ho ade pii? Sɛ woyɛ saa a, ɛbɛma woanya awerɛhyem sɛ, atoyerɛnkyɛm biara a woahyia no, sɛ ɛte sɛn oo, sɛ ɛte sɛn oo, ɛnsɛ sɛ woma w’abam bu. Afei nso, wubetumi ahwɛ kwan denneennen sɛ daakye atoyerɛnkyɛm biara rensi bio. Enkosi sɛ saa bere no bɛba no, Bible betumi ama wo afotu a ɛbɛboa ama woagyina atoyerɛnkyɛm biara a woahyia ano. Ma yɛnhwɛ saa afotusɛm no bi.\nƐyɛ a nya bere fa gye w’ahome.\n“Ɔhome nsa mã ye sen ɔbrɛ ne adehunu nsa mã abien akyidi.”—Ɔsɛnkafo 4:6.\nAbenfo ka sɛ, sɛ asiane bi to wo na “sɛ woantumi anna yiye a, ebetumi ama yaw a worefa mu no agye nsam koraa, na awerɛhow nso bɛmene wo.” Enti, nyansa wom pa ara sɛ wubegye bere ahome.\nKa w’asɛm kyerɛ obi.\n“Onipa koma mu awerɛhow botow no, na asɛmpa ma edi ahurusi.”—Mmebusɛm 12:25.\nKa w’asɛm kyerɛ wo busuani anaa w’adamfo bi a wugye no di. Ɔbɛyɛ aso atie wo, obetumi ahyɛ wo den, na ɔde mmoa a wuhia ama wo. *\nHu sɛ mmere pa bɛba.\n“Na sɛnea [Onyankopɔn] bɔhyɛ te no, yɛretwɛn ɔsoro foforo ne asase foforo, na eyi mu na trenee bɛtena.”—2 Petro 3:13.\n^ nky. 18 Sɛ adwinnwen ne kɔdaanna tena obi so kyɛ pa ara, na ogye ne ho a ennye a, ebia ɛho behia sɛ ɔkɔ ayaresabea kɔhwehwɛ mmoa.\nSɛ Atoyerɛnkyɛm Bi Si a, Ɛsɛ Sɛ Woma W’abam Bu Anaa?\nW’agyapade Afi Wo Nsa?


14 Ɛbae sɛ da bi Saul ba Yonatan+ ka kyerɛɛ ne somfo a okura n’akode no sɛ: “Bra ma yentwa nkɔ Filistifo awɛmfo dɔm a wɔwɔ nohoa no mu.” Nanso wammɔ ne papa amanneɛ.+ 2 Ná Saul wɔ Gibea+ kurotia, granate akutu dua a esi Migron no ase, na nnipa a wɔka ne ho bɛyɛ mmarima ahansia.+ 3 (Yehowa sɔfo Eli+ a na ɔwɔ Silo+ ba Finehas+ ba Ikabod+ nua Ahitab+ ba Ahiya na na asɔfotade no wɔ ne nsam.)+ Ɔman no de, na wonnim sɛ Yonatan kɔ hɔ. 4 Na beae a na Yonatan pɛ sɛ ɔfa twa kɔ Filistifo awɛmfo dɔm+ so no, na ɔbotan a ɛte sɛ ɛsẽ wɔ ɔfã ha, na ɔbotan a ɛte sɛ ɛsẽ wɔ ɔfã ha nso; biako din de Boses, na biako nso din de Sene. 5 Ná ɛsẽ a ɛyɛ edum wɔ atifi fam no ani kyerɛ Mikmas,+ na biako a ɛwɔ anafo fam no nso ani kyerɛ Geba.+ 6 Na Yonatan ka kyerɛɛ ne somfo a okura n’akode no sɛ: “Bra ma yentwa nkɔ momonotofo+ yi awɛmfo dɔm no mu. Ebia Yehowa bedi ama yɛn efisɛ ɛnyɛ den mma Yehowa sɛ ɔnam pii anaa kakraa bi so begye nkwa.”+ 7 Ɛnna n’akodekurafo no ka kyerɛɛ no sɛ: “Yɛ nea ɛwɔ wo komam biara. Dan wo ho kɔ baabiara a wopɛ sɛ wokɔ. Meka wo ho nea wo koma pɛ biara mu.”+ 8 Na Yonatan kae sɛ: “Hwɛ, yɛretwa akɔ nkurɔfo no mu, na ma yenyi yɛn ho adi nkyerɛ wɔn. 9 Sɛ ɛba sɛ wɔka kyerɛ yɛn sɛ, ‘Munnyina hɔ nkosi sɛ yɛbɛba abɛto mo!’ a, ɛnde yebegyina faako a yɛwɔ, na yɛremforo nkɔ wɔn nkyɛn. 10 Na sɛ wɔka sɛ, ‘Momforo mmra yɛn so!’ a, ɛnde yɛbɛforo akɔ, efisɛ Yehowa de wɔn bɛhyɛ yɛn nsa; eyi na ɛbɛyɛ sɛnkyerɛnne ama yɛn.”+ 11 Ɛnna wɔn baanu no yii wɔn ho adi kyerɛɛ Filistifo awɛmfo dɔm no. Na Filistifo no kae sɛ: “Monhwɛ sɛ Hebrifo no refi adi fi ntokuru a wokohintaw mu+ no mu.” 12 Ɛnna awɛmfo dɔm no ka kyerɛɛ Yonatan ne n’akodekurafo no sɛ: “Momforo mmra yɛn so, na yɛbɛkyerɛ mo biribi!”+ Ɛhɔ ara na Yonatan ka kyerɛɛ n’akodekurafo no sɛ: “Foro di m’akyi, na Yehowa de wɔn bɛhyɛ Israel nsa.”+ 13 Na Yonatan de ne nsa ne ne nan foroe,+ na n’akodekurafo no dii n’akyi, na wɔtotɔe Yonatan anim,+ na n’akodekurafo no kunkum dii n’akyi.+ 14 Nnipa a Yonatan ne n’akodekurafo dii kan kunkum wɔn wɔ asase a ne kɛse te sɛ nantwi mpamho funtum kwan fã so no, wɔbɛyɛ mmarima aduonu. 15 Ɛnna ahopopo+ sii nsra no mu, wuram hɔ ne awɛmfo dɔm no nyinaa so, na afowfo+ dɔm no mpo ho popoe, na asase wosowee+ ma ɛdan ahopopo a efi Onyankopɔn hɔ.+ 16 Na Saul awɛmfo a wɔwɔ Benyaminfo kurow Gibea+ mu no hui, na hwɛ! nnipa no rehwete fa ha sen ha.+ 17 Ɛnna Saul ka kyerɛɛ wɔn a wɔka no ho no sɛ: “Monkan nnipa no na yenhu nea wafi yɛn mu kɔ.” Bere a wɔkan nnipa no, wohui sɛ Yonatan ne n’akodekurafo no nni hɔ. 18 Afei Saul ka kyerɛɛ Ahiya+ sɛ: “Fa nokware Nyankopɔn adaka no bɛn ha!”+ (Saa da no, na nokware Nyankopɔn adaka no wɔ Israelfo mu.)+ 19 Bere a Saul gu so ne ɔsɔfo+ no rekasa no nyinaa na Filistifo nsra mu kitikiti no rekɔ so, na emu yɛɛ den. Ɛnna Saul ka kyerɛɛ ɔsɔfo no sɛ: “Gyae.” 20 Na Saul ne wɔn a wɔka ne ho no nyinaa boaboaa wɔn ho ano.+ Bere a wokoduu akono hɔ no, na obiara atwe nkrante wɔ ne yɔnko so;+ nkogudi no yɛɛ kɛse paa. 21 Na Hebrifo a bere bi wɔkɔkaa Filistifo+ ho a wɔne wɔn foro baa nsra a atwa hɔ ahyia mu no, wɔn nso baa Israelfo a wɔka Saul ne Yonatan ho no afã. 22 Israel mmarima a wokohintaw+ Efraim mmepɔw so no nyinaa tee sɛ Filistifo no aguan, na wɔn nso tu sãã wɔn ne wɔn kɔkoe. 23 Na Yehowa gyee+ Israel ɛda no, na ɔko no kopuee Bet-Awen.+ 24 Saa da no, na Israel mmarima abrɛ, nanso Saul kaa ntam+ guu ɔman no so sɛ: “Ɔbarima a wantwɛn kosi sɛ mɛtɔ m’atamfo so were na obedidi ansa na onwini adwo no, nnome nka no!”+ Na ɔmanfo no mu biara amfa aduan anka n’ano.+ 25 Na ɔmanfo no nyinaa koduu kwae mu, na na ɛwo+ wɔ asase no so. 26 Bere a ɔmanfo no duu kwae no mu no, hwɛ! na ɛwo+ resosɔ, nanso obiara amfa ne nsa ankɔ n’ano efisɛ ɔman no suroo ntam+ no. 27 Yonatan de, bere a ne papa kaa ntam guu ɔman no so no, wante,+ enti ɔteɛɛ poma a ekura no no de ano kaa ɛwokyɛm, na ɔde ne nsa kɔɔ n’ano, na n’ani so daa hɔ.+ 28 Ɛnna nkurɔfo no biako kae sɛ: “Wo papa aka ntam agu ɔman no so sɛ, ‘Nnome nka obiara a obedidi nnɛ!’”+ (Na ɔman no brɛe.)+ 29 Na Yonatan kae sɛ: “Me papa de mmusu+ aba ɔman yi so. Monhwɛ, ɛwo kakra a mede kaa m’ano mpo ama m’ani so ada hɔ.+ 30 Sɛ ɔman yi dii+ asade a efi wɔn atamfo hɔ no bi nnɛ a, hwɛ nea anka ɛbɛba!+ Enti nso na Filistifo kum yi nyɛɛ kɛse no.”+ 31 Ɛda no, wɔbobɔɔ Filistifo fi Mikmas+ kosii Ayalon,+ na ɔman no brɛe+ yiye. 32 Na ɔman no tu guu asade no so+ faa nguan ne anantwi ne anantwi mma kunkum wɔn wɔ fam, na ɔman no dii nam no wɔn mogya mu.+ 33 Ɛnna wɔbɛka kyerɛɛ Saul sɛ: “Hwɛ! Ɔman no reyɛ Yehowa bɔne; wɔredi nam no wɔn mogya mu.”+ Na ɔkae sɛ: “Moanni nokware. Nea edi kan, mumpirew ɔbo kɛse mmrɛ me.” 34 Ɛno akyi no, Saul kae sɛ: “Munkyin ɔmanfo no so, na monka nkyerɛ wɔn sɛ, ‘Obiara mfa ne nantwi ne ne guan mmra me nkyɛn ha, na ommekum wɔ ha nni, na monnyɛ Yehowa bɔne nnni wɔ ne mogya mu.’”+ Ɛnna ɔmanfo no mu biara de ne nantwi a okura anadwo no bae, na obekum wɔ hɔ. 35 Na Saul sii afɔremuka+ maa Yehowa. Ɛno na ɔde fii ase sisii afɔremuka maa Yehowa.+ 36 Akyiri yi, Saul kae sɛ: “Momma yensian nkotiw Filistifo no anadwo yi na yɛnkɔfow wɔn nkosi sɛ ade bɛkye,+ na mommma yennnyaw wɔn mu onipa biako mpo.”+ Ɛnna wɔkae sɛ: “Nea eye w’ani so biara, yɛ.” Ɛnna ɔsɔfo no kae sɛ: “Momma yentwiw mmɛn nokware Nyankopɔn no wɔ ha.”+ 37 Enti Saul bisaa Onyankopɔn sɛ: “Minsian ntiw Filistifo no anaa?+ Wode wɔn bɛhyɛ Israel nsa?”+ Nanso wamma no mmuae saa da no.+ 38 Ɛnna Saul kae sɛ: “Ɔman no mu atitiriw+ nyinaa, muntwiw mmɛn+ ha, na yɛnhwehwɛ nea ɛyɛe a bɔne yi aba nnɛ. 39 Sɛ́ Yehowa, Israel Gyefo no te ase yi, sɛ efi me ba Yonatan mpo a, owu na obewu.”+ Nanso ɔman no muni biara amma no mmuae. 40 Afei ɔka kyerɛɛ Israel nyinaa sɛ: “Munnyina ɔfã biako, na me ne me ba Yonatan nso begyina ɔfã biako.” Ɛnna ɔman no ka kyerɛɛ Saul sɛ: “Nea eye w’ani so no, yɛ.”+ 41 Na Saul ka kyerɛɛ Yehowa sɛ: “O Israel Nyankopɔn, fa Tumim*+ so ma nokware nna adi!” Enti ɛbɔɔ Yonatan ne Saul, na ɔman no fii mu fii.+ 42 Ɛnna Saul kae sɛ: “Mommɔ me ne me ba Yonatan so ntonto.”+ Na ɛbɔɔ Yonatan. 43 Afei Saul bisaa Yonatan sɛ: “Ka kyerɛ me, dɛn na woayɛ?”+ Enti Yonatan ka kyerɛɛ no sɛ: “Nokwasɛm ni, mede me nsam poma ano ɛwo kakra kaa m’ano.+ Mini! Momma minwu!” 44 Ɛnna Saul kae sɛ: “Yonatan, sɛ mamma woanwu+ a, Onyankopɔn ntua me ka na ɔmfa bi nka ho.”+ 45 Nanso ɔman no ka kyerɛɛ Saul sɛ: “Yonatan a wayɛ ade kɛse de agye+ Israel sɛɛ yi na ɔrebewu? Ɛmpare yɛn!+ Sɛ́ Yehowa te ase yi,+ ne ti so nhwi biako mpo+ rentɔ fam, efisɛ Onyankopɔn na ɔde no ayɛ adwuma nnɛ.”+ Enti ɔman no gyee Yonatan nkwa,+ na wanwu. 46 Saul gyaee Filistifo no akyidi, na Filistifo no nso kɔɔ wɔn baabi.+ 47 Na Saul hyɛɛ n’ahenni mu den Israel so,+ na ɔne n’atamfo nyinaa ko hyiae—Moabfo+ ne Ammonfo+ ne Edomfo+ ne Soba+ ahene ne Filistifo.+ Baabiara a ɔkɔe nso, ɔtwee wɔn aso.+ 48 Ɔyɛɛ n’ade akokoduru so,+ na okunkum Amalekfo,+ na ogyee Israel fii afowfo nsam. 49 Saul mmabarima a ɔwoo wɔn ne Yonatan+ ne Yiswi ne Malki-Sua,+ na ne mmabea baanu no nso, na wɔfrɛ ɔpanyin no Merab+ na wɔfrɛ akumaa no Mikal.+ 50 Saul yere nso, wɔfrɛ no Ahinoam, Ahimahas ba, na ne sahene nso wɔfrɛ no Abner+ a ɔyɛ Saul papa nua Ner ba. 51 Saul papa ne Kis,+ na Abiel ba ne Abner papa Ner.+ 52 Saul nna nyinaa, ɔko no mu yɛɛ den Filistifo so.+ Sɛ Saul hu ɔbarima a ne ho yɛ den anaa ɔbarima kokodurufo biara a, ɔde no bata ne ho.+


1 Ahene 10 | Intanɛt So Bible| Wiase Foforɔ Nkyerɛaseɛ\n1 Ahene 10:1-29\n10 Na Saba+ hemmaa tee Solomon ho asɛm ne sɛnea ama Yehowa din so.+ Enti ɔbae sɛ ɔde aborɔme rebɛsɔ no ahwɛ.+ 2 Ɔde dɔm kɛse pa+ ne yoma+ a wɔsosõ balsam ngo+ ne sika pii pa ne aboɔden abo baa Yerusalem. Obeduu Solomon nkyɛn, na ɔkaa biribiara a ɛda ne koma so kyerɛɛ ɔhene.+ 3 Ɛnna Solomon nso buaa no ne nsɛm no nyinaa.+ Biribiara nni hɔ a ɛkyeree ɔhene so a wantumi ankyerɛ no.+ 4 Bere a Saba hemmaa huu Solomon nyansa+ nyinaa, ne ofie a wasi,+ 5 ne ne pon so nnuan,+ ne ne nkoa atenae, ne n’asomfo a wɔsom wɔ pon ho ne wɔn ntade, ne nsã+ ne ɔhyew afɔre a ɔbɔ daa wɔ Yehowa fie no, asɛm no mee ɔhemmaa+ no. 6 Enti ɔka kyerɛɛ ɔhene sɛ: “Wo nyansa ne wo ho nsɛm a metee wɔ m’asase so nyinaa, mahu sɛ ɛyɛ nokware.+ 7 Mannye nsɛm no anni kosii sɛ m’ankasa mede m’aniwa behui; nea wɔka kyerɛɛ me no, nokwasɛm ni, ennu fã mpo!+ Wo nyansa ne w’ahonyade boro nea metee ho asɛm no koraa.+ 8 Anigye ne wo nkurɔfo;+ anigye+ ne wo nkoa yi a wogyina w’anim daa tie wo nyansa no!+ 9 Nhyira nka Yehowa wo Nyankopɔn;+ ɔno na ayɛ no fɛ+ sɛ ɔde wo bɛtena Israel agua so;+ Yehowa dɔ Israel kosi daa,+ enti na wasi wo hene+ sɛ bu atɛn+ na di asɛntrenee.”+ 10 Ɛnna ɔmaa+ ɔhene sika+ dwetikɛse ɔha aduonu, ne balsam ngo+ pii pa, ne aboɔden abo. Balsam ngo dodow a Saba hemmaa de maa Ɔhene Solomon no, ɛso bi amma bio. 11 Bio nso na Hiram ahyɛn+ a ɛde sika fi Ofir+ ba no de algum nnua+ pii pa ne aboɔden abo+ nso fi Ofir ba. 12 Na ɔhene de algum nnua yɛɛ ɔdan nnyinaso wɔ Yehowa fie+ ne ahemfie, na ɔde bi nso yɛɛ asanku+ ne asankuten+ maa nnwontofo no. Ɛde besi nnɛ no, algum nnua a ɛte saa bi mmae da, na wonhuu ɛso bi bio. 13 Ɔhene Solomon nso de nea Saba hemmaa bisae nyinaa maa no; ɛsono nea Ɔhene Solomon ankasa yii ne yam+ de maa no. Ɛno akyi no, ɔsan n’akyi kɔɔ n’asase so, ɔne ne nkoa.+ 14 Sika+ a na Solomon nya wɔ afe biako mu no mu duru yɛ sika dwetikɛse ahansia aduosia asia;+ 15 ɛsono ahonyade a na akwantufo ne aguadifo no de ba, ne nea Arabiafo+ ahene+ nyinaa ne asase no so amradofo de ba. 16 Na Ɔhene Solomon de sika mfrafrae yɛɛ akyɛm+ akɛse ahanu (ɔde sika nnwetɛbona ahansia guu akyɛm no biara ho),+ 17 na ɔde sika mfrafrae yɛɛ nkatabo ahasa (ɔde sika mmɛnnaa abiɛsa guu nkatabo no biara ho).+ Na ɔhene de guu Lebanon Kwaefie+ hɔ. 18 Afei nso ɔhene yɛɛ asommɛn+ ahengua+ kɛse bi, na ɔde sika a wɔapa mu guu ho.+ 19 Atrapoe a ɛwɔ so asia na wɔforo de kɔ ahengua no anim, na wɔayɛ biribi kurukuruwa akata ahengua no soro, na faako a wɔtena no, nsa wɔ ha ne ha, na agyata+ abien gyinagyina nsa no ho.+ 20 Agyata dumien gyinagyina atrapoe a ɛwɔ so asia no so; biako wɔ ha, na biako nso wɔ ha. Wɔnyɛɛ bi saa da ahenni biara mu.+ 21 Ade a Ɔhene Solomon nom mu nyinaa, wɔde sika na ɛyɛe, na Lebanon Kwaefie+ hɔ anwenne nyinaa, wɔde sika amapa+ na ɛyɛe. Wɔamfa dwetɛ anyɛ emu biara, efisɛ Solomon nna mu no, na wɔmfa nyɛ hwee. 22 Ná ɔhene wɔ Tarsis+ ahyɛn pii wɔ po so a ɛne Hiram ahyɛn kɔ kwan so. Mfe abiɛsa biara, na Tarsis ahyɛn no de sika+ ne dwetɛ ne asommɛn+ ne nkontromfi ne koohaa ba. 23 Enti Ɔhene Solomon yɛɛ kɛse wɔ ahonyade+ ne nyansa+ mu sen asase so ahene a aka nyinaa. 24 Asase so nnipa nyinaa baa Solomon anim betiee nyansa a Onyankopɔn de ahyɛ ne komam+ no. 25 Obiara de n’akyɛde+ bae afe biara:+ dwetɛ+ ne sika nneɛma ne ntade, akode,+ balsam ngo, apɔnkɔ ne mfurumpɔnkɔ.+ 26 Na Solomon boaboaa nteaseɛnam ne apɔnkɔ pii ano, na onyaa nteaseɛnam apem ne ahanan ne apɔnkɔ+ mpem dumien, na ɔde ne nyinaa kɔɔ nteaseɛnam nkurow mu ne ɔhene nkyɛn wɔ Yerusalem.+ 27 Na ɔhene maa dwetɛ dɔɔso pii wɔ Yerusalem sɛ abo,+ na ɔmaa nkyeneduru dɔɔso pii sɛ sikamɔɔ nnua a ɛwɔ Sefela.+ 28 Apɔnkɔ a Solomon kra fii Egypt bae no nso, ɔhene aguadifo no kɔtɔɔ apɔnkɔkuw biara sɛnea wɔn bo te.+ 29 Na wɔtɔɔ nteaseɛnam a wɔde fi Egypt bae no biara nnwetɛbona ahansia, na wɔtɔɔ ɔpɔnkɔ biara nso nnwetɛbona ɔha aduonum. Saa na Hitifo+ ahene ne Siria ahene yɛe. Wɔnam aguadifo no so na wɔkrae.\n1 Ahene 10


Galatifo 3 NA-TWI - Mmara anaa gyidi - Mo Galatifo - Bible Gateway\nGalatifo 2Galatifo 4\nGalatifo 3 Nkwa Asem (NA-TWI)\n3 Mo Galatifo adwenemharefo! Hena na ɔdan mo adwene saa? Mo ara mo anim na wɔkyerɛkyerɛɛ bɔ a wɔbɔɔ Yesu asɛnnuam no kyerɛɛ mo. 2 Mummua me saa asɛm yi: Moyɛɛ nea Mmara no hwehwɛ sɛ monyɛ ansa na Onyankopɔn Honhom no reba mo so anaasɛ mutiee Asɛmpa no, gye dii ansa? 3 Saa na mo adwene mu yɛ hare? Mode Onyankopɔn Honhom fii ase; afei mopɛ sɛ mode mo ara mo tumi wie? 4 Mo suahu yi nyinaa ho amma mfaso biara? Minnye nni saa. 5 Esiane sɛ moyɛ nea Mmara no hwehwɛ sɛ monyɛ no nti na Onyankopɔn hwiee ne Honhom no guu mo so ma moyɛɛ anwonwade no anaasɛ mutiee Asɛmpa no na mugye dii no nti?


ዘሌዋውያን 16 NASV – 3 Mose 16 ASCB | Biblica\nዘሌዋውያን 16 NASV – 3 Mose 16 ASCB\n1Aaron mmammarima baanu a wɔwuwuu wɔ Awurade anim wuo akyi no, Awurade ka kyerɛɛ Mose sɛ, 2“Bɔ wo nua Aaron kɔkɔ sɛ, ɔnnkɔ kronkronbea hɔ wɔ ntwamutam no akyi beaeɛ a apam adaka no si ne mmɔborɔhunu beaeɛ hɔ kwa. Ɔkɔ hɔ a ɔbɛwu, ɛfiri sɛ, mʼankasa mewɔ omununkum a ɛkata mpata beaeɛ so no mu.\n3“Sɛ ɔpɛ sɛ ɔkɔ hɔ a, deɛ ɛsɛ sɛ ɔyɛ nie: Ɛsɛ sɛ ɔde nantwinini ba ba ma wɔde bɔ bɔne ho afɔdeɛ na ɔde odwennini nso ba ma wɔde bɔ ɔhyeɛ afɔdeɛ. 4Ɛsɛ sɛ ɔdware na ɔhyɛ atadeɛ nahanaha ne ne nhyɛaseɛ na ɔbɔ abɔwomu ne abotire. 5Afei, Israelfoɔ bɛbrɛ no mmirekyie mmienu a wɔde bɛbɔ wɔn bɔne ho afɔdeɛ ne odwennini a wɔde bɛbɔ wɔn ɔhyeɛ afɔdeɛ.\n6“Deɛ ɛdi ɛkan no, ɔde nantwie ba no bɛma Awurade sɛ bɔne ho afɔdeɛ a ɔrebɔ ama ne ho de ayɛ mpatadeɛ ama ne ho ne ne fiefoɔ. 7Afei, ɔde mmirekyie mmienu no bɛba Awurade anim wɔ Ahyiaeɛ Ntomadan no ano 8na wɔabɔ wɔn so ntonto ahunu Awurade deɛ, ne deɛ ɛsɛ sɛ wɔsane de no korɔ. 9Aaron de abirekyie a wɔde no rebɛbɔ Awurade afɔdeɛ no bɛbɔ bɔne ho afɔdeɛ. 10Wɔrenkum abirekyie baako a aka no na wɔde no aba Awurade anim. Wɔbɛyɛ mpatadeɛ ho dwumadie bi agu ne so na wɔde no akɔ ɛserɛ so akɔgya no wɔ hɔ sɛ mpatadwan.\n11“Aaron de nantwinini ba no abɔ bɔne ho afɔdeɛ ama ne ho ne ne fiefoɔ awie no, 12ɔbɛfa adeɛ a wɔhye aduhwam wɔ mu a egyasramma a wɔfaa no Awurade afɔrebukyia no so ayɛ no ma. Afei ɔde aduhwam a wɔayam no muhumuhu bɛyɛ ne nsam na ɔde akɔ ntwamutam no akyi. 13Ɛhɔ na ɔde aduhwam no bɛgu bidie no so wɔ Awurade anim na ayi wisie kumɔnn wɔ mpata beaeɛ apam ne adaka (a aboɔ apono a wɔatwerɛ Mmaransɛm Edu agu so wɔ mu) no so nyinaa sɛdeɛ ɛbɛyɛ a ɔrenwu. 14Na ɔde nantwinini ba no mogya no bi bɛba na ɔde ne nsateaa baako abɔ mu apete mpata beaeɛ hɔ apueeɛ fam na wapete no mprɛnson wɔ animu.\n15“Afei, ɛsɛ sɛ ɔfiri adi na ɔde abirekyie no kɔbɔ ɔmanfoɔ no bɔne ho afɔdeɛ na wɔde ne mogya no ba ntwamutam no akyi na wɔpete gu mpata beaeɛ hɔ ne animu sɛdeɛ ɔde nantwinini ba no mogya no yɛeɛ no ara pɛ. 16Na ɛkyerɛ sɛ, wayɛ mpatadeɛ ama beaeɛ kronkron hɔ, ɛfiri sɛ, Israelfoɔ bɔne ama efi aka beaeɛ hɔ ne Ahyiaeɛ Ntomadan no a wɔasi wɔ wɔn mfimfini hɔ no. 17Sɛ Aaron wura Ahyiaeɛ Ntomadan no mu kɔ kronkronbea hɔ rekɔyɛ mpatadwuma no a, ɛnni ho kwan sɛ obiara kɔ hɔ bi, gye sɛ ɔyɛ mpatadeɛ no ma ne ho ne ne fiefoɔ ne Israelfoɔ nyinaa wie.\n18“Afei, ɔbɛkɔ afɔrebukyia no ho wɔ Awurade anim akɔyɛ mpatadeɛ ama afɔrebukyia no. Ɛsɛ sɛ ɔde nantwinini ba no ne abirekyie mogya no fɔre mmɛn a ɛtuatua afɔrebukyia no ho no ho, 19na ɔde ne nsateaa baako pete mogya no mprɛnson gu afɔrebukyia no so de te ho firi Israelfoɔ bɔne no ho yɛ no kronkron.\n20“Sɛ ɔwie mpatadeɛ a ɛfa kronkronbea hɔ ne Ahyiaeɛ Ntomadan no ho nsɛm nyinaa ne afɔrebukyia no ho a, ɔde abirekyie no bɛba anikann 21de ne nsa mmienu agu aboa no apampam, na waka atirimuɔden ne atuateɛ a Israelfoɔ ayɛ, wɔn bɔne nyinaa de agu abirekyie no apampam, na obi a wɔayi no sɛ ɔnyɛ saa adwuma no de aboa no bɛkɔ ɛserɛ so. 22Enti abirekyie no bɛsoa nnipa no bɔne nyinaa de akɔ asase a obi nte so no so na onii no agyaa no wɔ ɛserɛ so hɔ.\n23“Afei, Aaron bɛkɔ Ahyiaeɛ Ntomadan mu hɔ bio akɔworɔ nʼatadeɛ nahanaha a ɔhyɛɛ wɔ ntwamutam no akyi no na wagya no wɔ hɔ. 24Ɔbɛkɔ akɔdware wɔ baabi a wɔate hɔ ho na wahyɛ ne ntadeɛ no bio na wafiri adi akɔbɔ ɔno ankasa ɔhyeɛ afɔdeɛ asane abɔ ɔhyeɛ afɔdeɛ ama nnipa no na wayɛ mpatadeɛ ama ne ho ne wɔn. 25Ɔbɛhye sradeɛ de abɔ bɔne ho afɔdeɛ wɔ afɔrebukyia no so.\n26“Akyire no, ɔbarima a ɔde abirekyie no kɔɔ ɛserɛ so no bɛsi ne ntoma na wadware na wasane aba beaeɛ hɔ bio. 27Na nantwie ba ne abirekyie a wɔde bɔɔ bɔne ho afɔdeɛ no a Aaron de wɔn mogya kɔɔ kronkronbea hɔ kɔyɛɛ mpatadeɛ no, wɔde wɔn bɛkɔ sraban no akyiri baabi akɔhye a wɔn ho nhoma ne wɔn ayamdeɛ ka ho. 28Akyire yi, onipa a ɔrebɛhye afɔrebɔdeɛ no bɛsi ne ntoma, adware na wasane akɔ beaeɛ hɔ bio.\n29“Yei yɛ mmara a ɛwɔ hɔ daa. Ɔbosome a ɛtɔ so nson dadu so no, ɛnsɛ sɛ moyɛ adwuma biara, na mmom, momfa saa ɛda no nkari mo ho nhwɛ wɔ ahobrɛaseɛ mu. Saa mmara yi ka wɔn a wɔwoo wɔn wɔ asase yi so anaa ahɔhoɔ a wɔne Israelfoɔ teɛ; 30ɛfiri sɛ, ɛda yi na wɔde kae mo mpata ne mo ahodwira wɔ mo bɔne ho wɔ Awurade anim. 31Ɛyɛ homeda a ɛsɛ sɛ mode home enti ɛsɛ sɛ modi ɛda no dinn wɔ ahobrɛaseɛ mu. Ɛyɛ mmara a ɛwɔ hɔ daa. 32Saa ahyɛdeɛ yi, awoɔ ntoatoasoɔ akyi, Ɔsɔfopanin a wɔasra no no na ɔbɛsi ne nana Aaron anan adi ho dwuma wɔ beaeɛ hɔ. Ɔno nko ara na ɔwɔ ho kwan sɛ ɔhyɛ atadeɛ kronkron nahanaha no 33na ɔyɛ mpatadeɛ wɔ kronkronbea hɔ wɔ Ahyiaeɛ Ntomadan mu hɔ, afɔrebukyia no so, de ma asɔfoɔ no ne nnipa no.\n34“Yei bɛyɛ mmara a ɛbɛtena hɔ daa ama mo, na Israelfoɔ bɔne enti, moagyina so afe biara de ayɛ mpatadeɛ ama Israelfoɔ afiri wɔn bɔne nyinaa mu.”\nNa Mose dii mmara a Awurade hyɛ maa no nyinaa so.\nASCB : 3 Mose 16